Bukedde Online - Bapangisizza owa Safe Boda ne bamutemula\nAbakungu beepenye olumbe lwa Ssebaana\nAbasumba beeyamye ku muntu wa bulijjo\nOWA bodaboda omulala attiddwa mu ntiisa ne bamutwalako pikipiki ye. Baamupangisizza kuva Kajjansi ne bamutugira mu kkubo, omulambo ne bagusuula e Butambala.\nAlex Ssenzira 39, abadde avugira mu kkampuni ya Safe Boda. Ono ye wa boda asoose okuttibwa n'amanyibwa ng'akolera kkampuni za bodaboda ezassibwawo. Enzita ya Ssenzira eyawukana ku nzita ebaddewo emabega abatemu mwe babadde bakozesa ennyondo okutta nnannyini bodaboda gye baba baagala okubba. Ssenzira baamutuze butuzi nga bakozesa omuguwa.\nBaamusse mu kiro ekyakeesezza olwa Ssande. Mu bulago bwa Ssenzira mwasangiddwaamu omuguwa n'akagoye ke bazinga mu bulago okwetangira empewo okuyingira mu mawugwe (Scurf). Ku magulu ge kwabaddeko omuguwa gwe baamusibye ebigere. Abatemu baabadde n'ekiso kyokka tebaakikozesezza.\nOmulambo gwa Ssenzira gwasangiddwaako ekiwundu kimu ku ttama, era nga kitono nnyo okuba nga kye kyamusse. Bambega ba poliisi abaggyeewo omulambo baagambye nti, Ssenzira basoose kwagala kumutugisa ‘Scurf' gye yabadde nayo mu bulago bwe yagaanyi okukola kye baagala, kwe kumuyimbamu omuguwa ne bamutuga.\nSsenzira abadde mutuuze w'e Kazo mu Municipaali y'e Kawempe era olwamaze okumutta, akuuma ke bateeka mu pikipiki okuzirondoola baakaggyeemu ne bakamuteeka ku mubiri. Essimu ye, ebikoofiira bibiri, jaketi eriko amannya n'ennamba ye mu Safe Boda nabyo abatemu babireseewo.\nOMULAMBO BAGUSANZE MU MUGGA\nSsenzira we baamuttidde, kumpi n'omugga Kasuku. Abatuuze abaabadde bakedde okukuba bulooka mu kirombe ekiri okumpi n'omugga mwe baasudde Ssenzira be baalabye omulambo nga gutengejjera ku mazzi nga wabbali we wali ebintu bye okuli ebikoofira by'oku mutwe bibiri (helmet), essimu eyamuweebwa kkampuni kwe bafunira bakasitoma ne bakama be kwe basinziira okumulondoola, ejjambiya, emiguwa n'engatto ze.\nAbatuuze olwalabye omulambo, baakubidde poliisi y'e Kabasanda eyakizudde nti, Ssenzira baamupangisizza kuva Kampala ne bamutwala e Kabasanda gye baamuttide. Omulambo gwasangiddwa nga guvaamu omusaayi mu nnyindo ne mu matu. Poliisi okuva e Kabasanda n'e Kibibi yannyuludde omulambo mu mazzi n'egutwala mu ggwanika ly'eddwaliro ly'e Gombe ng'omuyiggo gw'abatemu bwe gugenda mu maaso.\nEnnyumba Ssenzira gye yazimbira nnyina e Gomba.\nABA BODA BATANKANA ENZITA YA MUNNAABWE\nAbamu ku ba bodaboda e Kalamba baategeezezza nti abatemu bandiba nga baasoose kutuga Ssenzira omulambo ne bagusuula mu mugga awatali bantu era nga bandiba nga baabadde bamanyiwo bulungi.\nBongerako nti waliwo munnaabwe eyabagambye nti yalabyeko pikipiki bbiri ezaabadde ziyimiridde mu katundu ako nga bagezaako okumulisiza bannaabwe abaabadde basuula Ssenzira mu mwala. "Tutebereza nti abatemu baabadde bamanyi bulungi ekifo we baakoledde obutemubuno oba nga baabadde baakirambudde nga tebannamupangisa kumuleetayo."\nAba Bodaboda bwe baategeezezza. Kiteeberezebwa nti abatemu baamupangisizza okuva mu kibuga nga bamugambye kubatwala mu bitundu by'e Gomba gy'azaalwa, kyokka bwe baabadde banaatera okutuuka e Kibibi ne bamwefuulira ne bamusiba ekigoye (sikaafu) mu bulago ne bamutuga nga beeyambisa omuguwa ne bamusuula mu mugga.\nEMIRANGA NG'OMULAMBO BAGUTUUSA EWA NNYINA\nOmulambo gwaggyiddwa mu ddwaaliro e Gombe ne bagutwala mu maka ga nnyina, Imelda Nannono e Kasaka. Maama byamuweddeko ng'asobeddwa era obwedda akaaba agamba nti omwana we abadde yaakamuzimbira ennyumba empya.\nWakati mu miranga maamayayongeddeko nti mutabani we yabakubidde ku Lwomukaaga ku ssaawa 11:00 ez'olweggulo n'abasuubiza okubalabako ekiro ekyo era yabadde waakutuuka ku Lwamukaaga kiro olwo asuleyo babeera bonna ku Ssande. Kiteeberezebwa nti abatemu be basaabaze be yasembye okufuna era bwe baamugambye nti badda ludda lw'e Gombe n'asiibula lumu agende nabo gye baamuttidde.\nOmu ku booluganda ayitibwa Kiwanuka Kiganda yagambye nti Ssenzira bwe yamaze okubategeeza nti ajja, yamulinzeeko naye ng'alaba obudde buzibye nnyo n'abivaako ng'agamba nti anaawulira ng'atuuse n'amwaniriza.\nObudde bwe bweyongedde okuziba, eby'okumulinda yabivuddeko ng'alowooza nti osanga aliko banywanyi be be yasisinkanye mu kafo akayitibwa ku ‘Nsalo' nga kano ke kaawula Gomba ku Butambala w'abadde atera okumalira ku budde ne banywanyi be buli lw'addako mu kyalo.\nMULO NE MUGISHA POLIISI EBONGEDDEKO EMISANGO;\nAbatemu bagenze okutemula Ssenzira nga poliisi n'ebitongole by'ebyokwerinda ebirala bateekateeka okutwala Young Mulo ne John Bosco Mugisha mu kkooti.\nKu Lwokuna, Mulo ne munne abagambibwa okutta aba bodaboda okuli ne Derrick Muwonge baagasimbagana n'abalamuzi ku kkooti e Mengo ne bamugamba nti tebajja kubamalira biseera (Abalamuzi) wabula babasalire ekibonerezo.\nWabula kino tekijja kubalobera kusimbibwa mu kkooti batandike okuwoza. Mulo ne Mugisha poliisi yabongeddeko omusango omulala ogw'okutta owa boda boda Tom Wamala eyali omutuuze w'e Lunnya e Nalumunye mu ggombola ya Makindye Ssaabagabo nga June 1, 2019.\nWamala yali akolera kumpi ne Orange bar e Nalukolongo abatemu we baamuggya nga bamugambye abatwale e Makindye ne bamwefuulira ne bamukuba ennyondo\nBaddereeva bakaayanidde ennamba omu n'atta munne\nOmusono gw'akatimba gubakutte omubabiro


Munonyeze abaana amasomero amalungi, temufa ku matiribona g'abizimbe, Bp. Ssebaggala - Watchdog Uganda\nOMULABIRIZI w’e Mukono, James William Ssebaggala alabudde abazadde naddala abalina abayizi abaatudde ekibiina ekya P.7 okw’egendereza mu kaweefube gwe balimu ow’okunonyeza abaana baabwe amasomero gye banaasomera S.1 n’abo abali mu bibiina ebirala.\nBp. Ssebaggala agamba nti ensangi zino abazadde bafa ku masomero galina bizimbe bya kkalina nga n’ebisale byago biri waggulu ng’ago gye bateeka abaana okusomera ky’agamba nti kino si kituufu.\n“Tuwulira abazadde abaabadde n’abayizi abatuula eky’omusanvu mu masomero agali mu bibuga agaludde nga geeriisa nkuuli mu kuyisa abayizi kyokka nga ku mulundi guno tekyasobose, nga kati bali mu kwemulugunyiza kitongole kye bigezo mbu babadde baasasula ensimbi nnyingi ate abayizi baabwe ne batayita nga bwe babadde basuubira, nze omusango ngusalira bazadde abo bennyini,” Bp. Ssebaggala bwe yategeezezza.\nKu ntandikwa ya ssabbiiti eno, omuwandiisi w’ekitongole ky’ebigezo ekya UNEB, Dan Odong yategeezezza ng’amasomero agekwasa nti baagagolola bubi ne kireetera abayizi baabwe obutakola nga bwe baali basuubira nti ebyo geekwasa bwekwasa era bye googera si bituufu.\nOkwogera bino, Bp. Ssebaggala yabadde ku ssomero ly’Obulabirizi erya Bishop West P/S nga lyebaza Katonda olw’okuyisa obulungi abayizi mu PLE ssaako okukwasa abayizi amabaluwa gaabwe.\nOmukulu w’essomero lino Lydia Nakachwa yategeezezza ng’essomero bwe lyatuuza abayizi 22 nga 16 baayitidde mu ddaala lisooka ate 6 ne bayitira mu ddaala ery’okubiri.\n“Tetuyinza kukkiriza mu masomero gaffe bikolwa byabulyake, obuseegu gamba ng’okukabassanya abayizi bye tuwulira mu masomero amalala n’emize emirala agyetabangamu asookanga kusiibula,” bwe yalabudde


Bukedde Online - CAO wa Wakiso aggaliddwa lwa kulemererwa kulaga nsasaanya\nAbanonyi b'obubudamu abayiika mu ggwanga buli lunaku basattizza Bannayuganda\nGen. Katumba Wamala alangidde Abasumba b'A...\nAKULIRA abakozi ba Gavumenti (CAO) mu disitulikiti y’e Wakiso n’akulira okugula ebintu, baggaliddwa lwa kulemererwa kulaga nsaasaanya.\nOwapoliisi ng’awerekera CAO, Lokuda okugenda ku poliisi e Mukono.\nCAO, Luke Lokuda n’akulira okugula ebintu baggaliddwa ku poliisi e Mukono oluvannyuma lw’okulemwa okulaga ensaasaanya ennuhhamu ku nsimbi za gavumenti.\nBano baalabiseeko mu kakiiko ka palamenti akalondoola ensaasaanya y’ensimbi za gavumenti ezeebitundu aka Parliamentary Local Government Accounts Committee akaatudde ku kitebe kya disitulikiti y’e Mukono ku Mmande.\nAkakiiko kano akakulirwa omubaka Reagan Okumu owa Aswa, katuulako ababaka okuli; Fred Angella owa Moroto Municipality, Gordon Bafaki owa Kazo, Robina Hope Mukisa owa Namayingo, Joseph Ssekabiito owa Mawogola, Spellanza Baguma owa Kyenjojo disitulikiti n’abalala. Bano baawulirizza disitulikiti okuli Mukono ne Wakiso, munisipaali okuli Kira, Entebbe ne Mukono.\nKyaddiridde omubalirizi w’ebitabo bya gavumenti okwekebejja esaasaanya y’ensimbi n’engeri gye baakolamu emirimu mu mwaka gw’ebyensimbi 2015/16.\nLipoota yalaze nga disitulikiti y’e Wakiso yasasula omusaala ogusoba mu gwali gusaanidde okusasulwa abakozi oguwera obukadde 103.\nMu kusooka, Lokuda ng’ali n’omubalirizi w’ebitabo bya Gavumenti, yakkirizza ensobi eyo era n’asuubiza okusasula ensimbi ezo ku bakozi abo kyokka ate bwe yalabiseeko mu kakiiko ka palamenti yabyegaanyi n’agamba nti ensimbi ezo abakozi abo tebaazitwala!\nKyokka ono yakubaganye empawa n’ow’ebyensimbi owa disitulikiti, Micheal Ssekandi eyategeezezza nti baatandika dda okusala ku bakozi abo ensimbi zino.\nLipoota era eraga nti disitulikiti y’e Wakiso yagenda mu maaso n’okusasula omusaala abakozi abaali tebakyakola ne babawa omusaala gwa bukadde 58.\nAbamu ku baasasulwa baali bakaddiye nga tebateekwa kusasulwa, abamu nga baakyusibwa ne batwalibwa mu bifo ebirala ate abalala nga baafa!\nLOKUDA AKKIRIZZA ENSOBI\nLokuda yakkirizza ensobi eno oluvannyuma lw’okukuba ebirayiro ebyabadde bimukugira okwogera obulimba eri akakiiko.\nYagambye nti bagenda kusasuza abantu bano ensimbi zino okuva ku busiimo kyokka abataafuna busiimo, ensimbi ze baafuna mu bukyamu zigenda kusalibwa ku bakulira ebitongole eby’enjawulo abaali bavunaanyizibwa ku bakozi bano.\nBano babalanga butategeeza minisitule y’abakozi okusangula amannya g’abakozi abo ku nkalala okufunirwa omusaala.\nLokuda yasabye emyezi mukaaga okuba ng’ensimbi zino ziwedde okusasulwa.\nOmubalirizi w’ebitabo era yakizuula nti mu mwaka gw’ebyensimbi 2015/16, disitulikiti y’e Wakiso yawandiika abakozi 51 mu bukyamu oluvannyuma lw’obutagoberera mateeka okuli okulanga mu mpapula z’amawulire oba okutegeeza abali munda mu disitulikiti mu bulambulukufu.\nYagambye nti ekikolwa kino kyalemesa abantu abalina obukugu obwali bwetaagisa okuvuganya ku mirimu gino, nga kino kyali kikyamu.\nLokuda ne Mayanja baatwaliddwa ku poliisi e Mukono gye baggaliddwa okumala ebbanga ne baggyibwako siteetimenti kyokka obudde bwe bwawungedde baabatadde.\nOkumu yategeezezza nti bo ng’akakiiko tebalina muntu gwe baluubirira kutulugunya wabula baagala bulambulukufu mu nsaasaanya y’ensimbi n’okulaba ng’emirimu gikolebwa bulungi.\nGavumenti ewadde ab'e Buvuma ebidyeri bibiri ebipya\nPoliisi esabiddwa okukuuma emirembe mu bibuuzo by'abayizi\nEngeri abazigu b'ebijambiya gye baalumbye ekyalo ne batemaatema abantu\nAbeebijambiya balumbye ab'e Kagoma\nAbabbira mu kibinja bazinze Mukono; batemye abantu


Kisumuluzo ekiwangaaza obufumbo kyeki?\nKiki abafumbo abagalana kyebasobola okuwangaaza obufumbo bwabwe? Ekisooka era nga kyekisinga okuba ekikulu kwekugondera Katonda n’Ekigambo kye. Eno y’ensonga erina okulowoozebwako era okuteekebwa mu nkola nga obufumbo tebunatandika. Katonda agamba, “Ababiri bayinza okutambulira awamu wabula nga batabaganye?” (Amosi 3:3).Eri omulokole, kino kitegeeza butatandika nkolagana yonna na muntu atali mukkiriza. Temwegattanga na batakkiriza kubanga temwenkanankana: kubanga obutuukirivu n'obujeemu bugabana butya? oba omusana gussa kimu gutya n'ekizikiza? n’obubi bulina kki ekifaangana? Oba ekizikiza n’ekitangaala bitabagana bitya”(2 Abakkolinso 6:14). Ensonga eno singa eba egobereddwa, esobola okuwonya abafumbo okuboonaboona n’okulumwa omutwe mu bufumbo bwabwe.\nEnsonga endala esobola okukuuma obufumbo eri; nti omusajja alina okugondera Katonda era nayagala, nasaamu mukyala we ekitiibwa, era namukuuma nga bakola eri omubiri gwe (Abaefeeso 5:25-31). Enkola ekwatagana n’eno eri nti omukyala naye alina okugondera Katonda era nawulira omwami we, nga bwawulira Katonda.(Abaefeeso 5:22). Obufumbo wakati w’omukazi n’omusajja kifaananyi ky’enkolagana wakati wa Kristu ne Kanisa.Kristu yewaayo ku lw’ekanisa era agyagala, agiwa ekitiibwa era agikuuma “ng’omugole we” (Okubikkulirwa 19:7-9).\nNga bazimbira ku musingi gw’obufumbo obukulemberwa Katonda, abafumbo bangi basanga engeri nyingi ezisobola okuyamba obufumbo bwabwe okuwangaala okugeza: okufuna akaseera akalungi akamala nga bali bombi; okugamba munne nti “nkwagala” buli kiseera; okubeera owekisa; okulaga okwagala; okuwaana munno, okugenda ku kyegulo oba ekyemisana ekiteeketeeke; okwewandiikira obubaluwa; okwewa obulabo, okuba nga wetegese okusonyiwa, n’ebirala bingi. Bino wagulu byonna biri mu biragiro bayibuli byewa omwami n’omukyala abafumbo.\nKatonda bweyaleeta Kaaw eri Adamu okusooka, yali akoleddwa mu “nyama ye era mu gumba lye” (Oluberyeberye 2:21) era nebafuuka “omubiri gumu” (Oluberyeberye 2:23-24). Okufuuka omubiri gumu tekitegeeza kwegatta mu mukwano kyoka wabula kisingirawo ddala. Kitegeeza okugatibwa kw’ebirowoozo, n’omwoyo okufuuka ekintu ekimu. Enkolagana eno esinga wo nnyo ku kwegata mu mukwano oba okwatagana kwona mu birowoozo era egenda wala mu kutuuka mu bumu mu mwoyo okusobola okutuukawo singa abafumbo bombi bewaayo eri Katonda na buli omu eri munne. Enkolagana eno teyesigama ku “nze oba ebyange” wabula “ffe oba ebyaffe.” Kino kyekimu ku byama ky’obufumbo obuwanga.\nOkulaba nga obufumbo buwangala ky’ekintu abagalana kyebalina okulowoozaako bombi ng’ekintu ekikulu. Abafumbo abalina obufumbo obwangadde bajaguza okusalawo kwabwe buli omu eri munabwe. Abafumbo abamu bakifuula nsonga obutayogera ku kwawukana, newankubadde nga banyiize. Okunyweza enkolagana y’omuntu ne Katonda kitwaliramu okulaba nga enkolagana yo n’omwami oba n’omukyala yalubeerera era ng’ewa Katonda ekitiibwa.\nAbafumbo abagala obufumbo bwabwe okuwangala balina okuyiga okukola oku bizibu. Okusaba, okusoma Bayibuli, n’okwezaamu amanyi mweka na mweka kirungi nnyo. Era tewali kikyamu na kufuna buyambi okuva wabweru; era amazima gali nti ensonga y’ekanisa eri “okukubirizanga okwagala n'ebikolwa ebirungi” (Abaebbulaniya 10:24). Abagalana abalina obuzibu mu bufumbo balina okufuna okuyambibwa okuva eri abafumbo Abakristaayo abakulu, omusumba, oba omukugu mu kubudaabuda abafumbo okusinziira mu Bayibuli.


Ekitundu Ekyekkumi Nebina\nOKUSABA OKUWOLEREZEBWA OKUVA ERI ABAGALWA BAKATONDA\nMazima “Shafa-a” (okuwolereza), kigambo, kimanyiddwa wakati waffe fenna, era kitera nyo okuyita kunnimi zaffe mukiseera kyaakyo ekikisaanira. Okugeza: bwetuba twogera kumuntu eyazza omusango, omulamuzi n’amusalira ogwokufa oba okusibibwa oba ekibonerozo ekirala kyonna, oluvanyuma omuntu n’ayingirawo, n’amweyimirira, n’amuwonya ekyo kyebaali bamusalidde, tugamba: “Omuntu gundi awolerezza gundi”.\nAmakulu ga “Shafa-a”\nShafa-a, kiva mukigambo: “Shaf-u” (zawju) amakulu: ebibiri, nga kyennyume kya “witr” (fard) amakulu: ekimu. O’wawakati yayitibwa Shafi-u, lwakubanga omulimogwe gutambulira wamu namakubo agamutuusa kukuwonya, nokufuba okulala okubeera mw’oyo gwebawonya oba awolerezebwa. Awo, omwonoonyi oba omukozi wamusango nawonyezebwa okuva mubuzibu.\nMazima okuwolereza kwabagalwa bakatonda eri abakozi bebyonoono kubeerawo olwokubeera kwaabwe okumpi nekatonda owekitiibwa, nebifo byaabwe ebyawaggulu gyaali, kale bbo, bawolereza – kulwobuyinza bwakatonda era nga bayita mubulombolombo bweyawulidde – abo abalina ebyonoono, katonda nalyoka abasonyiwa, oba okumala ebyetaago byaabwe.\nNemunjogera endala: okuwolereza, buyambi okuva eri abagalwa bakatonda – kulwobuyinza bwakatonda – eri abantu abataakutula nkolagana nekatonda nabagalwaabe, awatali kutunula mukubeera nga bonooyi.\nOkunyonyola okwo kuyinza okubeera okuzibu, kale kwetagisa okwetegereza okwabuli kiseera.\nEnjogera eyokusatu: okuwolereza, kwekuyamba kwoyo owawaggulu, eri owawansi oyo alimu obweteefuteefu obusobozesa owawaggulu okumuwolereza, nga okubeera nga kimusobokera okulinnya eddaala eryawaggulu, nokukyuuka n’afuuka omuntu omulongoofu.\nOluvanyuma olwokunyonyola okwo okwemirundi esatu, mazima ebyafaayo byobusiramu bikakasa nti abasiramu okuviiraddala mumulembe gwomubaka wakatonda(s.a.w), nemirembe egyaddirira, baali basabanga okuwolerezebwa okuva eri abagalwa bakatonda abakozi bemirimo emirungi, mubulamu bwaabwe oba oluvanyuma lwokufa kwaabwe, naye teriiyo mumanyi yenna mubamanyi bobusiramu eyagamba nti okusaba okuwolerezebwa okwo kwawukana n’enkola y’obusiramu.\nOkutuusa Ibn Taimiyya bweyajja – mukyaasa ekyomunaana okuva mukusenguka kw’omubaka (s.a.w) – nebirowoozo ebyewala nenkola endwadde, n’awakanya bingi nyo munkola y’obusiramu.\nNoluvanyumalwe, nga wayiseewo ebyaasa bisatu, Muhamad bn Abdulwahaab owe Najid, yajja, n’asitula bendera yokwawukanya wakati wabasiramu, nattula fitina, nayawula wakati wabasiramu, nazza obupya ebijweeteke bya Ibn Taimiyya mungeri eyamaanyi okusingako muntandikwa.\nAbawahaabi, bakakasa ensibuko ya Shafa-a, naye webawukanira nabasiramu, kwekubeera nga baziyiza okusaba okuwolerezebwa okuva eri abagalwa bakatonda kuno kunsi, era bayogera kunzikiriza yaabwe nga bakozesa ebigambo ebirimu okunyooma nokukakkanya Banabbi neba Auliya ebitukwaasa ensonyi okubireeta.\nMw’ebyo byeboogera ku Shafa-a, bagamba nti Nabbi owobusiram, Muhamad (s.a.w), nebanabi abalala, neba Auliya, nebamalayika, balina obusobozi obuwolereza, naye kunkomerero kwokkwa, kale, okusaba okuwolerezebwa kukakata kuva eri katonda yekka sossimubo, nti omuntu bw’aba asaba alina kwogera bwati:\n“Ai katonda, fuula Nabbi waffe Muhamad omuwolereza gyetuli kalunaku olwenkomerero. Oba: Bamalayikabo oba enjogera endala ekozesebwa mukusaba katonda sossi kuva mubo. Era tekikkirizibwa kugamba: Owange ggwe omubaka wakatonda oba omwagalwa wakatonda, nkusaba okuwolerezebwa oba okusaba okulala mw’ebyo ebitalina abisobola okujjako katonda. Era gwosaba bw’abeera nga ali mu Barizakh (muntaana), oba ogudde mugumu kumiteeko gya Shirik”()\nAbawahaabi, bwebatyo bagenda bakasuukirira abasiramu nekigambo Shirik kubanga basaba Nabbi (s.a.w) okubawolereza n’abagalwa bakatonda kunsi nekunkomerero.\nFfe, nga tetunnaba kwogera kw’ebyo Abawahaabi byebesembesa, katusooke tumale okukufulumizaayo byetwesembesa okuva muQur’an nesunna, nenkola yabasiramu, n’oluvanyuma tulondoole byebesembesa.\nEbiraga obutuufu bwokusaba okuwolerezebwa kunsi\nKyetwesembesa kukukkirizibwa okusaba okuwolerezebwa nga tukyaali munsi, kirimu ensonga bbiri, era zezigenda okufuula kyetuliko okunyonyoka obulungi:\n1- Okusaba okuwolerezebwa kubeera kusaba Dua.\n2- Okugamba abalongoofu okukusabira kikirizibwa era kyagalibwa mubusiramu.\nWeyongere okunyonyoka kunsonga ezo ebiri:\n1- Okusaba okuwolerezebwa kubeera kusaba Dua\nMazima okuwolereza kwaNabbi n’abawolereza abalala mw’abo abakozi bemirimo emirungi tekirina makulu malala wabula kubeera kusabakwe katonda kubanga bbo – olwekitiibwa kyaabwe nekifo ekyawaggulu kyebalina ewakatonda – bamusaba okusonyiwa abonoonyi, era n’abanukula, kale okusonyiwakwe nokusasirakwe kubuna abaddube era nabajjako ebyonoono.\nOkugamba mugandawo omukkiriza okukusabira kirungi nyo era teri abuusabuusa mubulungi bwakyo mubamanyi bobusiramu – awamu nokwawukana kwaabwe – wadde abawahaab, kale kibeera kitya singa osaba Nabbi nabagalwa bakatonda abakozi bemirimo emirungi?!!\nMubutuufu, tekisoboka kugamba nti amakulu ga Shafa-a kwekusaba kulunaku lwenkomerero, wabula tugamba nti erimu kumakulu ameyolefu agekigambo Shafa-a, kwekusaba nga omuntu bwagamba omu kub’agalwa bakatonda nti: “Owange ggwe owekitiibwa eri katonda, tuwolereze ewakatonda”, aba tategeeza okujjako amakulu ago.\nNidham Ddiin Naishaboor agamba – bweyali avvuunula Aya: “Omuntu bwasabira abakkiriza obubi, afuna omusango”().\nByogerwa okuva ku Maqatil:\n“Okuwolereza ewakatonda, kubeera kusabira musiramu”.\nByayogerwa okuva kuNabbi (s.a.w) nti omuntu bwasabira mugandawe omusiramu mukyaama, okusabakwe kwanukulwa era Bamalayika nebamugamba: n’awe olina ekifaana n’ekyo kyomusabidde.\nIbn Taimiyya ali omu kw’abo abagamba nti okugamba omuntu omulamu okukusabira kituufu, nolwekyo, okusaba okuwolezebwa tekyeyawulidde kuNNabbi n’abagalwa bakatonda, wabula kisaana okusaba buli mukkiriza alina ekitiibwa nekifo ekyawaggulu ewakatonda (s.w).\nNe Fakhir Raazi ali omu kw’aba abavuunula ekigambo Shafa-a, nti kitegeeza kusaba nakusembera wa Allah, nga bweyagamba mumakulu ga Aya:\n“... Era basabira abakkiriza okubasonyiwa (nga bagamba) Ai omulezi waffe, wabunyisa buli kintu kyonna okusasira…”.\nYagamba: “Aya eno, eraga okufuna okuwolerezebwa okuva kuBamalayika eri abonoonyi ...\nKale okwo bwekuba kukakasa kuBamalayika, era bwekutyo kubeera nekuBanabbi olwokwegatta kwabamanyi nebagamba nti tewali njawulo.”\nAte era katonda yagamba Muhamad (s.a.w):\n“Saba okusonyiyizibwa ebyonoonobyo, osabire nabakkiriza abasajja nabakazi”, kale n’abeera nga yalagira Muhamad osooke yesabire, noluvanyuma asabire abalala.\nEra yayogera ku Nooh (a.s) nti yagamba:\n“Ai omulezi, nsonyiwa, osonyiwe n’abazadde bange, n’oyo anayingira mukibiina kyange nga mukkiriza, n’abakkiriza abasajja n’abakazi”.()\nOkunyonyola kwa Fakhir Raazi kulaga nti yye alaba bulungi nti amakulu ga Shafa-a kwekusaba kwomuwolereza eri oyo omwonoonyi era okusaba okuwolereza kubeera kusaba dua.\nEra mazima hadith nyingi eziraga omusiramu okusabira musiramu munne aba amuwolerezza. Byava ku Ibn Abbas, nga naye yabijja ku mubaka wakatonda (s.a.w), yagamba:\nTeri musajja musiramu afa, nebamusaalira abasajja abawera amakumi ana nga era tebagatta kukatonda kintu kyonna, okujjako katonda abafuula abawolereza omufu oyo”.()\nMazima kyajja Muhadith eyo nti “katonda abafuula abamuwolereza”, amakulu, abo abamusabira.\nEra okusinziira ku hadith eyo, singa omusajja akola ekiraamo – nga akyaali mubulamuubwe – n’agamba nti abasajja makumi ana mumikwaanogye abesigwa bebagenda okumusaalira era bamusabire oluvanyuma lwokufa, kiba kiraga nti yabasaba kumuwolereza okuva mubo era n’abeera nga yetekeratekera yye kennyini abaddu bakatonda abagenda okumuwolereza.\nAlbukhar yatongola omulyango mulamba mukitabokye wansi w’omutwe “Bwebaasabanga Imam abasabire okunyweesebwa, tebaalemanga kwanukulwa”, era n’ateekamu omulyango omulala “Bamushirikiina bwebaasabanga okuwolerezebwa okuva eri abasiramu mubiseera byekyeeya”.()\nEra hadith zeyayogera mumiryango egyo ebiri ziraga nti okusaba okuwolerezebwa, kubeera nga kusaba dua, era tekisaana kuleeta makulu malala.\nOkwesembesa okusooka kukomye wano, oluvanyuma olwokukikakasa nti okusaba okuwolereza kubeera kusaba dua, awatali kirala.\nKati nno, katutandike ensonga eyokubiri egamba:\n“Okugamba omukkiriza okukusabira, kyagalibwa, naye ate kibeera kitya nga ogambye banabbi n’abagalwa ba Allah?!\n2- Enjogera ya Qur’an kukusaba abalongoofu batusabire\nAya zaQur’an nyingi ezikakasa nti okusaba Nabbi (s.a.w) abeere nga asaba katonda okusonyiwa abamu mubaddube, kyamugaso era kirungi nyo...\n“Saba okusonyiyizibwa ebyonoonobyo era osabire n’abakkiriza”.()\n“Era basabire, mazima okubasabiraakwo, bwebutebenkevu bwaabwe”.()\nKale edua ya Nabbi (s.a.w), bwebeera nga erina omugaso ogwamaanyi ogwo bwegutyo, nebigivaamu nga birungi bwebityo, kiki ekiba kigaana omuntu okusaba Nabbi abeere nga amusabira, awamu n’okubeera nga tumanyi nti okumusaba edua kubeera kumusaba kuwolerezebwa ...\n“Singa bbo, mukiseera awo kyebeeryazamanyirizaamu emitima gyaabwe baakujjira nebasaba katonda okubasonyiwa, nomubaka naye nabasabira okubasonyiwa, balisanze katonda nga musonyiyi era nga musaasizi”.()\nAmakulu gekigambo “bakujjira”, kwekubeera nga bagenda eri Nabbi, bamusabe abasabire katonda okubasonyiwa, era bwekitabeera ekyo, okugenda kwaabwe kubeera kwamuzannyo okutalina makulu.\nMazima okufuna ekitiibwa ekyokugenda eri Nabbi (s.a.w), nokumusaba edua, nokubasabira katonda okubasonyiwa kabonero akalaga okutereera kwemitima gyaabwe n’okufuna enkyuuka eyinza okubasobozesa okwanukulwa kw’okusaba.\nKigambibwa nti abaana ba Yaqub, baasaba taata waabwe okubasabira katonda okubasonyiwa, era Nabbi Yaqub naye nakkiriza, n’atukiriza endagaano.\nEra Qur’an wegambira:\n“Baagamba: taata waffe, tusabire okusonyiyizibwa ebyonoono byaffe, mazima twaali basobya. N’agamba: nja kubasabira okusonyiyibwa okuva eri omulezi wange...”()\nMazima Aya ezo zonna ziwa obukakafu nti okuwanjagira Banabbi nabalongoofu babeere nga bakusabira katonda edua oba okuwolerezebwa, tekimenya mateeka gabusiramu wadde okwawukana nebipimo byaabwo.\nOwange gwe omusomi, hadith nazo ziwerako ezogera kunsonga eyokusaba abagalwa bakatonda abolongoofu babeere nga batusabira katonda okutumalira ebyetaago. Hadith ezo, tetuzireese olwobutaagala kuwanvuya.\n3- Hadith ZaNabbi nenkola yaBaswahaaba.\nTarimidh yagamba mukitabokye, okuva ku Anas, yagamba:\n“Nasaba Nabbi okumpolereza kulunaku olwenkomerero, n’agamba: nja kukikola. Nemmugamba: ndikunonyezaawa? N’agamba: kulutindo.”()\nNe Sawad bn Qaarib yajja eri omubaka wakatonda (s.a.w) nga amusaba okumuwolereza. Obumu kubunyiriri bweyakozesa:\nBeera omuwolereza wange olunaku lwewatagenda kubeera\nMuwolereza. Weyimirire wadde mukantu akatono ku Sawaad bn Qaarib.()\nEra byajja mubyafayo nti waaliyo omusajja nga ayitibwa “Tubba-u”, yaliwo emyaaka lukumi n’okusoba oluberyeberye lwaNabbi (s.a.w). Naye nga omusajja oyo yali yakifunako nti Nabbi owomulembe ogwenkomerero, ajja kuva makka. Kale kyeyava awandiika ekitabo n’akiwa abamu mubolulyoolwe nga ayagala bakikwaase omubaka wakatonda (s.a.w), yannyonyola mukitabo ekyo, obusiramubwe, obukkirizaabwe, era nti wamukibiina kyamubaka wakatonda. Ebimu kubyajja mukyo:\n“Bwendiba sikusanze, ompolerezanga olunaku lwenkomerero, era tonnerabiranga”.\nOmusajja oyo, yafa, ekitabo nekitambulira mumikono gyabantu okutuusa Nabbi (s.a.w) bweyatumwa, nekimutuukako, n’agamba – emirundi esatu:\n“Nsanyuse olwamuganda wange omulongoofu”.()\nkale okusaba okuwolerezebwa, bwekuba nga kubeera kugatta kukatonda , lwaaki Nabbi (s.a.w) yayogera kumusajja oyo “Tubba-u” nti “Seruganda mulongoofu” oluvanyuma olwokugamba nti “nsanyuse” emirundi esatu?\nEzo zezimu kuhadith eziraga era ezinyweeza obutuufu bwokusaba okusabirwa nokuwolerezebwa okuva eri omubaka wakatonda (s.a.w) mubulamuubwe obwekitiibwa.\n4- Okusaba okuwolerezebwa oluvanyuma lwokufa\nTufuna okuva muhadith eziwerako nti Baswahaaba baali basabanga okuwolerezebwa okuva eri omubaka wakatonda (s.a.w) oluvanyuma lwokufaakwe.\n1- Ibn Abbas yagamba: Amiirul Muminiina – Ali (a.s) – bweyamala okunaaza Nabbi (s.a.w), yagamba:\n“Ndayidde eyakola taata wange nemaama ... walunjiwa mubulamu nemukufa ... tujjukire eri omuleziwo”()\n2- Era kigambibwa nti omubaka wakatonda (s.a.w) bwamala okufa, Abubakar yamubikkula ekyeenyi nakinywegera, oluvanyuma n’agamba:\n“Ndayidde katonda oyo eyakola taata nennyabo wange walunjiwa mubulamu nemukufa, tujjukire eri omuleziwo”()\nMazima riwaya ezo ebbiri – nendala ezizifanana – zitulaga nti tewali njawulo wakati wokusaba omuwolereza okukuwolereza mubulamubwe noluvanyuma lwokufaakwe. Era Baswahaaba baali basabanga Nabbi (s.a.w) okubasabira oluvanyuma lwokufaakwe. Kale okumusaba okukusabira bwekuba nga kutuufu oluvanyuma lwokufaakwe, kiba kiraga nti nokumusaba okuwolerezebwa – okwo okulinga okusaba edua – kubeera kutuufu.()\nNenkomerero yabyonna: oluvanyuma olwokwesigamira kw’ebyo byetunyonyodde, nga, Aya zaQur’an, hadith nenkola yabasiramu – mumirembe egyo gyonna nebyaasa – kiba kyeraga kyokka nti okusaba okuwolerezebwa, nsonga emanyiddwa era temuli kubuusabuusa.\n() Alhadiyya Saniyya – Risaalat Thania – pg. 41.\n() 4: 85.\n() Tafsiir Fakhir Raazi: Juzu 7, pg. 33, 34.\n() Swahiih Muslim: Juzu 3, pg. 54.\n() Swahiihul Bukhar: Juzu 1.\n() 47: 19.\n() 9: 103.\n() 12: 97 – 98.\n() Sunan Tarimidh: Juzu 4, pg. 42, Baabu: Ma Jaa-a fi Sha-an swiraat.\n() Ddarar Saniyya: ekya zaine Dahlaan, pg. 29.\n() – Almanaaqib: ekya Shaharaa Shub, Juzu 1, pg. 16.\n- Bihaaril Aniwaar: Juzu 15, pg. 224.\n() Nahjul Balagh: khutuba no 230.\n() kashiful Iritiyaab: pg. 65.\n() Twatongola ekitabo kiramba ekikwaata ku Shafa-a (okuwolereza), netunyonyolamu hadith kikumi – 44 okuva mubitabo byabasunni, ate ezisigadde, mubitabo byabashiya.


Bukedde Online - Ndugga akubye oluyimba olusiibula Pasita Yiga n'akaabya abantu\nNdugga akubye oluyimba olusiibula Pasita Yiga n'akaabya abantu\nWuuno 'mutabani wa Nabbi Kakande' atabulir...\nAdded 30th October 2020\nAtenderezza ebirungi Yiga by’alese akoze ku nsi era mu luyimba luno alagiddemu gyenvudde wa Yiga (okuva e Masaka, okuyingira Kampala ew’omugenzi Livingstone Kasozi gye yatandikira okuyiiya obulamu, okutuuka lwe yeerandiza n’afuuka omusajja ow’amaanyi era ow’ettuttumu mu ggwanga).\nHassan Ndugga ayiiyizza oluyimba olusiibula Pasita Yiga ne lukaabya abantu. Mu luyimba luno olw'eddakiika ettaano (5) olutuumiddwa ‘Nsigadde mu matigga', Ndugga agamba nti Pasita Yiga abadde taata era asumbye n'okuyamba abantu bangi kati abasigadde mu bbanga.\nAtenderezza ebirungi Yiga by'alese akoze ku nsi era mu luyimba luno alagiddemu gyenvudde wa Yiga (okuva e Masaka, okuyingira Kampala ew'omugenzi Livingstone Kasozi gye yatandikira okuyiiya obulamu, okutuuka lwe yeerandiza n'afuuka omusajja ow'amaanyi era ow'ettuttumu mu ggwanga).\nWadde ng'enteekateeka yabadde ya bayimbi abaaliko mu kibiina kya Pasita Yiga ekya Revival Band okukola oluyimba olwa wamu, Ndugga eyaliko mu bbandi eno yalabye banne tebasalawo kwe kukozesa obwangu n'ayingira sityudiyo era oluvannyuma lw'essaawa mukaaga yavuddeyo n'oluyimba oluwedde kati oluli ku mimwa gy'abawagizi n'abagoberezi ba Pasita Yiga.\nNdugga obwedda ayita Yiga muzeeyi agamba nti nga abali mu nsiike y'okuyimba basubiddwa omuzadde, omuntu abadde abateekamu ssente ate nga munnabitone munnaabwe kuba abadde muyimbi, muyiiya ate nga muwandiisi wa nnyimba n'emizannyo.\nEbimu ku bigambo ebiri mu luyimba :\nBino njogera nga akulaba. Tubadde baana gy'oli musumba waffe ebyakusoboko akubeerenga, omwoyo agutuuze mu batuukirivu. Tubadde ndiga zo nga ggwe amanyi okusumba. Tuli eno twemagaza. Abayimbi abazannyi ba katemba bonna kw'ossa abadongo otulese mu biwoobe. Nsula nkaaba naayitanga ani amanyi ebyange, Yiga wummula mirembe. Olumbe luno lumaze abange ate abalungi bokka Nsigadde mu matigga. Omuyiiya w'ennyimba, omuwabuzi asinga, nnannyini Revival bbandi. Yiga wummula mirembe. Abadde amanyi okusaaga... N'ebirala.\nHassan Ndugga ayiiyizza\nPasita Yiga ne lukaabya\nMu luyimba luno\nolw'eddakiika ettaano (5)\nmu matigga', Ndugga\nagamba nti Pasita\nYiga abadde taata era\nabantu bangi kati abasigadde\nYiga by'alese akoze ku nsi era mu\nluyimba luno alagiddemu gyenvudde\nwa Yiga (okuva e Masaka, okuyigira\nKampala ew'omugenzi Livingstone Kasozi\ngye yatandikira okuyiiya obulamu,\nokutuuka lwe yeerandiza n'afuuka\nomusajja ow'amaanyi era ow'ettuttumu\nWadde ng'enteekateeka yabadde\nya bayimbi abaaliko mu kibiina kya\nPasita Yiga ekya Revival Band okukola\noluyimba olwa wamu, Ndugga\neyaliko mu bbandi eno yalabye banne\ntebasalawo kwe kukozesa obwangu\nn'ayingira sityudiyo era oluvannyuma\nlw'essaawa mukaaga yavuddeyo\nn'oluyimba oluwedde kati oluli ku\nmimwa gy'abawagizi n'abagoberezi ba\nNdugga obwedda ayita\nYiga muzeeyi agamba\nnti nga abali mu nsiike\nssente ate nga munnabitone\nabadde muyimbi, muyiiya\nate nga muwandiisi wa\nEbimu ku bigambo ebiri mu\nBino njogera nga\nakulaba. Tubadde baana gy'oli\nmusumba waffe ebyakusoboko\nakubeerenga, omwoyo agutuuze mu\nbatuukirivu. Tubadde ndiga zo nga\nggwe amanyi okusumba. Tuli eno\ntwemagaza. Abayimbi abazannyi ba\nkatemba bonna kw'ossa abadongo\notulese mu biwoobe. Nsula nkaaba\nnaayitanga ani amanyi ebyange,\nYiga wummula mirembe. Olumbe\nluno lumaze abange ate abalungi\nbokka Nsigadde mu matigga.\nOmuyiiya w'ennyimba, omuwabuzi\nasinga, nnannyini Revival\nbbandi. Yiga wummula mirembe.\nAbadde amanyi okusaaga...\n'Sijja kulekera awo okusitula ensawo za Rema, be kiruma kibalume'\nKanyama wa Bobi Wine akwatiddwa\nKabaka alonze akakiiko okukulaakulanya Olubiri e Mmengo\nOlukiiko lwa Buganda: Emyaka 800 nga lulung'amya Obwakabaka\n'Essanyu ly'Abaganda eri Kabaka lye lyatengula Museveni okubaddiza Obwakabaka'


Bukedde Online - Omukazi lw'atulugunya bba mu kisenge\nAdded 22nd July 2020\nABAKAZI bangi ennaku zino balina engeri gye batulugunya abasajja nga bali mu kisenge! Abamu bwe babeera n’ekibanyiizizza, obusungu babutwala ne mu buliri ekireetera abasajja abasinga okuggwaamu amaanyi oba okubulwa apetayiti y’ensiitaano.\nBwe babeera beebaka bombi, omukazi ayinza okwesenda ne yeebakira ddala ku kabebenu k'ekitanda nga tayagala musajja kumusemberera.\nYe omusajja ne kamutanda n'amusemberera oba okumukwatako, ayinza okumuboggolera nti, "twala eri agagalo, nze saagala kunkwatako nnina ebizibu byange.\nAbalala beesogga obuliri nga mu nnayiti bambaliddemu ebipale okuli n'oluwuzi n'alusiba ng'omusajja talina kakisa konna kuyisaamu mukono kumutuukako.\nBw'oba okyali ku abo ne zireeta abaleeta abaana mu buliri nga be bakozesa nga ekyokulwanyisa kyabwe. Babaddira mu babateeka wakati mu buliri ng'omusajja akuluubirizibwa okwegazaanya n'okukola ky'ayagala.\nAbamu bamanyi n'okubazuukusa nga beebase atere alemese omusajja okubaako kye yeekolera. Mubeeramu abayingira ekisenge ne bayomba okuva lwe mukyesogga okutuusa otulo lwe tubatwala.\nOluusi bayombera nsonga za nsiitaano naddala ng'omusajja takyalina mbavu bulungi. Ye omusajja n'amala amuteeka mu muudu wabula n'alemwa okubaako ky'akola, gujabagira!\nOlulala kubeera kulemwa kutuukiriza ebyatumiddwa omusajja okugula oba okukolako. Olwo bayomba era abasinga babinnyuka nga waliwo otulo gwe tututte. Mulimu abakyala abatasonyiwa oba okwerabira.\nAb'engeri eno bwe bayomba bakujjukiza n'ensobi ze wakola emyaka nga etaano emabega oba okusingawo olwo omusajja ne yeetamwa ekisusse.\nDan Ddamulira abuulirira abaagalana n'abafumbo owa NANA counselling services agamba nti omukazi buli lw'ajja mu kisenge ng'aliko obusungu ayinza okubulwa muudu y'okusanyusa omwagalwa we.\nAwa amagezi nti ensonga ezimalako abasajja obwagazi baleme kuzirinza kitanda. Ddamulira agamba nti ekizibu ekirala ekiva mu kutulugunya omusajja mu kitanda oba mu kisenge kwe kubaliga mu mukwano n'anoonyaayo abayinza okumuwa emirembe. Abalala bubeera butabanguko mu maka.\nABAKAZI bangi ennaku zino\nbalina engeri gye batulugunya\nabasajja nga bali mu kisenge!\nAbamu bwe babeera\nn'ekibanyiizizza, obusungu babutwala\nne mu buliri ekireetera\nabasajja abasinga okuggwaamu\namaanyi oba okubulwa apetayiti\nBwe babeera beebaka bombi,\nomukazi ayinza okwesenda ne\nyeebakira ddala ku kabebenu\nk'ekitanda nga tayagala musajja\nYe omusajja ne kamutanda\nn'amusemberera oba okumukwatako,\nnti, "twala eri agagalo, nze saagala\nkunkwatako nnina ebizibu\nAbalala beesogga obuliri nga\nmu nnayiti bambaliddemu ebipale\nokuli n'oluwuzi n'alusiba\nng'omusajja talina kakisa konna\nkuyisaamu mukono kumutuukako.\nokyali ku abo ne zireeta abaleeta\nabaana mu buliri nga be\nbakozesa nga ekyokulwanyisa\nBabaddira mu babateeka\nwakati mu buliri ng'omusajja\nn'okukola ky'ayagala. Abamu\nbamanyi n'okubazuukusa nga\nbeebase atere alemese omusajja\nokubaako kye yeekolera.\nekisenge ne bayomba okuva lwe\nmukyesogga okutuusa otulo lwe\ntubatwala. Oluusi bayombera\nnsonga za nsiitaano naddala\nng'omusajja takyalina mbavu\nbulungi. Ye omusajja n'amala\namuteeka mu muudu wabula\nn'alemwa okubaako ky'akola,\nOlulala kubeera kulemwa\nomusajja okugula oba okukolako.\nera abasinga babinnyuka nga\nwaliwo otulo gwe tututte.\nMulimu abakyala abatasonyiwa\noba okwerabira. Ab'engeri\neno bwe bayomba bakujjukiza\nn'ensobi ze wakola emyaka nga\netaano emabega oba okusingawo\nolwo omusajja ne yeetamwa\nDan Ddamulira abuulirira\nabaagalana n'abafumbo owa\nNANA counselling services\nagamba nti omukazi buli lw'ajja\nmu kisenge ng'aliko obusungu\nayinza okubulwa muudu\nwe. Awa amagezi nti ensonga\nezimalako abasajja obwagazi\nbaleme kuzirinza kitanda.\nDdamulira agamba nti ekizibu\nekirala ekiva mu kutulugunya\nomusajja mu kitanda oba mu\nkisenge kwe kubaliga mu mukwano\nokumuwa emirembe. Abalala\nbubeera butabanguko mu maka.\nMike Mutebi ali ku kigezo\nKCCA eragiddwa okuliyirira abaali abakozi baayo obuwumbi 100\n'Omwana ayagala okutwala ebyange si nze mmuzaala ne nnyina akimanyi'\nAbajulizi 13 beesowoddeyo okulumiriza Kayihura okuwa ebiragiro by'okukuba abantu kibooko\nKkooti eyise Kayihura abitebye lwa kulagira Poliisi kukuba bantu


Bukedde Online - Omuduumizi w’amagye ga Algeria azze yeefuuulidde Pulezidenti\nOmuduumizi w’amagye ga Algeria azze yeefuuulidde Pulezidenti\nEbyewuunyisa ku Omar al-Bashir by'obadde...\nOMUDUUMIZI w’amagye mu Algeria yeefuulidde Pulezidenti wa Algeria, Abdelaziz Bouteflika 82 nti kye kiseera aggyibwe mu ntebe kubanga mukadde nnyo ne by’akola takyabitegeera.\nAbdelaziz Bout nga bamuvuga mu kagaali.\nGen. Ahmed Gaid Salah agamba nti Abdelaziz Bouteflika eyaakafugira emyaka 20 yeetaaga kulangirira nti takyasobola kukulembera ggwanga kubanga ebigenda mu maaso takyabitegeera awunzeemu.\nAbdelaziz Bouteflika abadde ateekateeka kuddamu kwesimbawo ku kisanja ekyokutaano kyokka embeera ey’obulamu bwe si nnungi okuva mu 2013 lwe yalumbibwa obulwadde obwamusannyalazaako oludda.\nEby’amagye bizze wayise omwezi n’okusoba nga bannansi beekalakaasa olw’omukulu oyo okubalemerako ate bwe baasuubidde nti ku luno agenze ate n’alangirira okwesimbawo obuto.\nEkisinga okumuvunaanibwa bwe bulyake obujjudde mu Gavumenti ye n’okukwata ebintu mu ngeri etakyategeerekeka ekivaako bannansi okugamba nti ku myaka gye, yandibadde awummudde naye takirina mu birowoozo bye.\nAmawulire ga CNN ne BBC gagamba nti amagye okutuuka ku kino, gaamaze kulaba nga ly’ekkubo lyokka eriyinza okutuusa eggwanga eryo ku mirembe nga bakyusa obukulembeze okusobola okukkakkanya obutabanguko n’okwekalakaasa okubalemeredde okukkakkanya ng’abantu tebakyakola okuggyako okukola byonna ebisobola omukulu oyo okuva mu ntebe.\nMunnamagye oyo, Gen. Ahmed Gaid Salah yagenze ku ttivvi emanyiddwa nga Ennahar n’ajjukiza bannansi nti, Konsitityusoni tekkiriza mukulembeze atakyamanyi bigenda mu maaso ku nsi olw’endwadde oba emyaka (ng’awunze) okusigala mu ntebe.\nGen. Ahmed agamba nti wadde okwekalakaasa kwa mirembe, kugenda kuleetera abataagala ggwanga lya Algeria okulisensera nga bakozesa bannabyabufuzi abawakanya Pulezidenti aliko nga kye kiseera y’eggyeko yekka.


Bukedde Online - Ssenga wa Kabaka bamusabidde mu Full Gospel e Makerere\nKusaasira, maama Fiina gwalonze okuba metu...\nAbakungubazi nga basabira omwoyo gwa ssenga wa Kabaka ku Full Gospel e makerere\nOBWAKABAKA bwa Buganda butenderezeddwa olw’okuwa eddaala enzikkiriza y’obulokole mu ggwanga ng’eno y’ensonga lwaki bweyongedde okutinta .\nOkutendereza kuno kwakoleddwa ab’ekanisa ya Full Gospel e Makerere mu kibuga Kampala olunaku lw’eggulo bwebadde basabira Omugenzi Beatrice Muggale nga ye Ssenga wa Kabaka abadde asigaddewo.\nPr. Paul Kinataama nga y’akulira ekkanisa za Full Gospel mu ggwanga ategeezezza nti Omumbejja ono yakola kinene mu kubawa obuvumu okutwala enjiri mu maaso okuva Ssekabaka Muteesa II bweyamutuma okuggulawo ekanisa y’e Makerere nga December 1962. “ Mu mbeera yonna obulokole gye buyiseemu okuli okuwerebwa eyali Pulezidenti Iddi Amin bwetutyo ffena essaala ez’okuta obulokole netuzisabira wamu.\nTwebaza n’abolulyo Olulangira olwa byonna. Munnaffe waviiridde mu nsi ng’omulimu gwawagidde bwatyo guli mu kanisa kati 1870 okwetoolola eggwanga lyonna.” Joshua Mutebi nga yaliko omusumba w’omugenzi yatendereza obwesimbu n’obwesigwa bwa Muggale kubanga Amin bweyawera obulokole, gwe bakwasa ebiwandiiko by’ekanisa n’ebyapa okubitereka era embeera bweyaterera bwatyo nabikomyawo.\nFamire y’omugenzi ng’ekulembeddwamu Mutabani we Grace Kitaka batendereza nnyabwe olw’okubakuliza mu ddiini ate abazzukkulu abakulembeddwamu Mubiru Kitaka baweze okugenda mu maaso n’emirimu gya mukadde waabwe ono. Mu ngeri y’emu, Mmengo erangiridde ng’okuva leero,bendera z’Obwakabaka zakwewubira wakati w’emirongooti era Katikkiro Charles Peter Mayiga yakunze Obuganda bwonna okujja okwetaba ku mukolo gw’okusibula Omumbejja Muggale enkya ku lwokusatu ku ssanya nnya mu Lutikko e Namirembe ate emisana okugenda e Kasubi mu masiro gyagenda okuziikibwa.\nPr. Paul Kinataama\nEbifaananyi nga Kabaka aggalawo empaka z'amaato g'amasaza ezaawanguddwa Bugerere\nEkyabadde mu kusonda ssente ez'okuddaabiriza ennyumba ya Muteesa\nAbakazi babakutte babba amata\nSupamaketi ya Kenjoy eggaddwa


Bukedde Online - Ensonda ez'omunda ziraze ekitabula Muwanga Kivumbi ne Kato Lubwama\nEnsonda ez'omunda ziraze ekitabula Muwanga Kivumbi ne Kato Lubwama\nNadduli agumizza abakyala b'abasiraamu abali mu makomera\nAdded 29th April 2017\nMuwanga Kivumbi ku kkono ne Kato Lubwama ku ddyo\nEBIPYA ku lutalo lw’okuwanyisiganya ebigambo wakati w’ababaka Kato Lubwama (Lubaga South) ne Muwanga Kivumbi (Butambala) biraze ng’entalo zaabwe zirimu ebya ssente okuva mu banene. Obutakkaanya bw’abakulu bombi bweyolese mu kakiiko ka Palamenti ak’ebyokwerinda ku Lwokusatu, omuduumizi wa poliisi mu ggwanga ,Gen. Kale Kayihura gye yabadde ng’annyonnyola embeera y’ebyokwerinda mu ggwanga.\nAbamanyi eby’omunda baategeezezza nti akakuku kaabwe kaludde. Kigambibwa nti lumu Muwanga Kivumbi baali bamukyazizza ku ttivvi emu ne bamubuuza ku nteesa ya Lubwama mu Palamenti. Mu kwanukula yagamba nti bwe baba boogera ensonga ez’amakulu tezeetaaga kuyingizaamu bintu bwe bityo. Kino kyanyiiza Lubwama n’alabula Kivumbi nti ne bwe luliba ddi alimukwasa n’amulaga nti musajja okutuusa bwe yasazeewo okumwambalira mu kakiiko ka Palamenti.\nYabadde agamba nti abasibe bano baali baakwatibwa dda mu kiseera we battira Kaweesi, nga n’emisango egyabasibisa gyanjawulo. Nabakooba yawanyisiganyizza ne Kivumbi (minisita w’e by’okwerinda mu Gavumenti y’oludda oluvuganya) ebisongovu nga Muwanga agamba nti ensonga gye yabadde ayogerako yabadde nkulu nga tebayinza kumala gagivaako nga tebaginogaanyizza.\nNabakooba yalemeddeko nti baabadde tebayinza kwongera kugyogerako ng’omusango guli mu kkooti.\nKato Lubwama yavudde mu mbeera n’atabukira Muwanga Kivumbi olw’obutassa mu banne kitiibwa. Yagambye nti mu mbeera nga Nabakooba amaze okusalawo ku nsonga, Kivumbi okugenda mu maaso n’okugyogerako yabadde tabazeemu babaka balala magezi.\nOluvannyuma lw’olukiiko Kivumbi yategeezezza nti ab’e Lubaga South baalonda muwulunge amala galeeta katemba nga bateesa ku nsonga z’amakulu. Kyokka ne Kato Lubwama yamwambalidde n’ategeeza nti Kivumbi asussizza okwefuula ow’ekitalo n’okwerowoozaako yekka.\nYategeezezza nti Kivumbi aludde ng’amumanyiira n’okuyisa mu ssentebe Nabakooba amaaso ng’ayagala ababaka abalala bonna batambulire ku ky’ayagala. “Oyo Muwanga Kivumbi mwana ku nze, olw’okuba amanyi okuvuma agenda amanyiira buli muntu. Kyokka yanguddeko kuba namumazeemu amaalo, era sijja kulwana naye okuggyako okumukuba obukubi.” Kato Lubwama bwe yategeezezza.\nBIRIMU EBY A SSENTE? Kyokka Muwanga Kivumbi yategeezza bannamawulire nga bwe waaliwo ababaka ba Palamenti abaasisinkana Kayihura ku Serena Hotel bwe baamala okukisalawo nti alina okujja mu kakiiko abeereko byannyonnyola.\nKyokka Kato yategeezezza nti akakiiko okusisinkana Kayihura si kivve, kuba bangi abazze bamusisinkana enfunda eziwera.\nYagambye nti ekizibu kya Kivumbi ayagala nnyo okuwoggana buli Kayihura lw’ajja mu kakiiko ng’ayagala amutiisetiise atere amuyite.\nMuwanga Kivumbi yagaanyi okuddamu okwogera ku bya Kato Lubwama n’ategeeza nti alina ensonga enkulu ez’okukolako. Allan Sewanyana (Makindye West) obutakkaanya bw’ababaka yabuyise bwa bulijjo\nEngeri Kasirye Ggwanga gye yamulemesa Kaweesi okuyingira amagye\nKiikino ekitabula Butebi ne FreemanFreemanButebi\nAb'e Bukono - Namutumba banenyezza Kadaga okubatabula\nTukooye emivuyo gyâ€™abassentebe\nOkufuuyira ensiri kwakoma wa?


Omusujja gw'ensiri - Wikipedia\nOmusujja gw'ensiri guluma abantu n’ebisolo ebimu, era nga gusasanyizibwa nsiri. Omusujja guno guleetawo obubonero obw’enjawulo ku muntu aba agulwadde, okugeza; okwokyerera, okutintima, obukowu, okusesema n’okulumwa omutwe. Obubonero obwo, buteera okubaawo mu nnaku kkumi ku kkuminnataano oluvannyuma lw’omuntu okulumibwa ensiri erina akawuka k’omusujja. Omuntu yenna eyali alwadde ku musujja gw’ensiri bw’addamu n’agulwala obubonero bw’afuna buba busaamusaamu ku buli obw’asooka.\nEbiseera ebisinga omusujja guno gusasanyizibwa ensiri eyitibwa Anopheles. Ensiri eno bw’ekuluma ekussaamu obusagwa mu musaayi obuva mu malusu g’ensiri, awo obuwuka ne butambula mu mubiri ne bugenda ku kibumba gye buzaalira. Ebiseera ebisinga omusujja gw’ensiri gukeberebwa na bitangaaza musaayi okugeza nga blood films, oba antigen.\nEbimu ku bikolebwa okwaŋŋanga obulwadde buno okusobola okwewala okulumwa ensiri, mulimu: okukozesa obutimba bw’ensiiri ne dduumu, oba okukola ebiziyiza okubaawo kw’ensiri mu kifo okugeza nga, okufuuyira ebiwuka, okuggyawo amazzi agalegamye n’okusaawa ensiko eba yeetoolodde abantu we babeera. Waliwo obujjanjabi obw’enjawulo okuziyiza omusujja gw’ensiri, okugeza abato omusawo abalagira okumira sulfadoxine/pyrimethamine so nga ate obujjanjabi bw’omusujja obusinga okulagirwa mulimu; antimalarial medications nga artemisinin. Omuntu era asobola okwejjanjabisa mefloquine, lumefantrine oba sulfadoxine/pyrimethamine. Quinine ne doxycycline bisobola okozesebwa singa “artemisinin” aba taliiwo.\nObulwadde bw’omusajja businga kusasanyizibwa mu bintundu eby’etoolodwa equator olw’ebibiira ebibaamu ebiwuka eby’enjawulo okugeza nga mu Sub-Saharan Africa, Asia, ne mu Latin America. Ekitongole ekivunaayizibwa ku by’obulamu mu nsi yonna (WHO) kiteebereza, nti mu mwaka gwa 2012, abantu abawera obukadde 207 be baali balwadde Omusujja gw’ensiiri. Bwe kityo ekirwadde kino kyateeberezebwa okuba nga kyatta abantu abali wakati wa 473,000 ne 789,000, nga n’abasinga baali baana mu Afirika.\nBino bigyidwa ku "https://lg.wikipedia.org/w/index.php?title=Omusujja_gw%27ensiri&oldid=21125"\nLast edited on 28 Gwakkuminebiri 2016, at 06:42\nLuno olupapula lwasemba okukyusibwamu ku 06:42, 28 Gwakkuminebiri 2016.


Minisitule y’ebyettaka, amayumba n’okuteekerateekera ebibuga efulumizza ebiragiro ebiggya kukutandikawo amasundiro g’amafuta\nMinisitule y’ebyettaka, amayumba n’okuteekerateekera ebibuga efulumizza ebiragiro ebiggya kukutandikawo amasundiro g’amafuta – Radio Simba – Ennene\nYou are at:Home » Latest News » Minisitule y’ebyettaka, amayumba n’okuteekerateekera ebibuga efulumizza ebiragiro ebiggya kukutandikawo amasundiro g’amafuta\nBy Mubiru Ali\t May 4, 2022 No Comments\nMinisita avunaanyizibwa ku by’ettaka, amayumba n’okuteekerateekera ebibuga Hon. Judith Nabakooba Nalule avuddeyo nalaga obwennyamivu ku kweyongera kw’amasundira g’amafuta mu bibuga naddala mu Kampala n’emiriraano (Greater Kampala Metropolitan).\nOno agamba nti kati osobola okusanga amasundiro g’amafuta 10 mu buwanvu bwa Kiromita 1 so nga okusinziira ku biragiro amasundiro 10 gaba mangi nnyo. Agamba nti kino kyongera ku bulabe ku bulamu bw’abantu wamu n’obutonde bw’ensi nga namasundiro mangi gali mu butale oba mu bifo awasula abantu nga mangi gateereddwawo nga tebagoberedde biragiro ku nkozesa y’ettaka n’ebiragiro ebirala.\nNga wano ekitongole ekivunaanyizibwa ku kuteekerateekera ebibuga wamu ne Minisitule gyatwala webyasinzidde okuvaayo nebiragiro ebiggya ebituumiddwa Physical Planning (Planning Conditions for Location of Fuel Stations) regulations 2022 ebitongozeddwa olwaleero.\nMu biragiro ebiggya oyo yenna ayagala okuzimba essundiro alina okusooka okufuna olukusa okuva mu Gavumenti eyebitundu eyekitundu ekyo, asaba olukusa lwokuzimba (Building Permit) wamu n’okunoonyereza ku bulabe ku butonde bw’ensi n’abantu (environment and Social impact assessment) okukolebwa ekitongole ekivunaanyizibwa ku butonde bw’ensi ekya NEMA. N’oluvannyuma asaba olukusa okuzimba essundiro lyamafuta (petroleum facility construction permit). Bino byonna biri mu buwayiro nnamba 3,4, 5 ne 6 obwa physical planning regulations gazetted under situatory instrument of 2022.\nMinisita agamba nti ku masundiro ago agazimbibwa mu bifo nga gateeka obulamu bw’abantu abalinanyeewo mu matigga, bakutuula ne bannanyini go balabe ekyokukola, ate ago agazimbibwa nga Bboodi yali egagaanye bakugenda mu mbuga z’amateeka.


Bukedde Online - Ebbaala zigyemye ne ziggulawo ku Paasika\nAdded 6th April 2021\nEbyana nga binyumirwa obulamu e Kamwokya.\nEBBAALA zeewaggudde ku mateeka agaayisibwa poliisi ku kutegeka ebivvulu ku lunaku lw'Amazuukira.\nEkivvulu ekyamaanyi, kyabadde ku bbaala ya Big Zone e Nansana awaabadde wategekeddwa ekya ‘Save Evelyn Love' nga kino kyabadde kyakusonda ssente ez'okuyamba omuyimbi Evelyn Lagu okumukyusa ensigo.\nEkivvulu kino kyasooka kutegekebwa wiiki ewedde poliisi n'ekirinnyamu eggere ne kisazibwamu, abategesi ne bakizza ku lw'Amazuukira.\nAbayimbi ab'amaanyi bonna baabadde basuubirwa okubeerayo wabula tebaasobodde. Wabaddeyo Willy Mukaabya n'abazannya emizannyo mu kibiina kya Zubair Family n'abayimbi abalala abato era ekivvulu kyakomekkerezeddwa ku ssaawa nga ssatu ez'ekiro.\nKu Golden Inn e Kamwokya, nabo beewaggudde ne bategeka ekivvulu nga banjula omwolesi w'emisono Fabiola Anita eyaweereddwa obwa ambassada w'ebizigo bya Minama era omuyimbi Pia Pounds ye yasanyusizza abantu.\nAbali b'ensimbi mu Kampala abaakulembeddwa Judith Heard n'abawala ssaako abavubuka abatagwa bubaga beeyiye mu kivvulu kino ekyabadde kitegekeddwa\nomutunzi w'emisono Abryanz era ekifo kyajjudde ne kikubako.\nEbbaala endala mu Kampala n'emiriraano nazo zaategese ebivvulu okuva ku Lwokutaano wadde nga poliisi ng'eyita mu mwogezi waayo mu Kampala n'emiriraano, Patrick Onyango yalabula abantu obutagezaako kutegeka bivvulu kubanga\nbyali tebinakkirizibwa kuddamu.\nKu Lwokutaano, amyuka omwogezi wa poliisi mu Kampala n'emirraano, Luke Owoyesigyire yategeeza bannamawulire nti, baali bongedde amaanyi mu bikwekweto ku bbaala ezitagondera biragiro bya minisitule ya byabulamu era baaliko abantu bangi be baali bakutte.\nYayongerako nti, e Wandegeya baakwata abantu 48 mu Mulago Business Center nga beesanyusa, e Katwe baakwata 47 ku bbaala ya Happy Boys n'ebbaala endala.\nKkooti egobye ogw'okubba obululu mu Buwekula South\nAwadde ebiragiro ku nkozesa ya sitampu


Ebikyamya - Vice\nSo temutamiiranga mwenge, kubanga mu gwo mulimu okwegayaggula, naye mujjulenga Omwoyo; - Abaefeeso Ephesians 5:18\nKubanga kyawandiikibwa nti Nga bwe ndi omulamu, bw'ayogera Mukama, buli vviivi lirinfukaamirira, Na buli lulimi lulyatula Katonda.Kale bwe kityo buli muntu mu ffe alibalirira omuwendo gwe yekka eri Katonda.- Abaruumi Romans 14:11, 12\nKyenvudde mbeegayirira, ab'oluganda, olw'okusaasira kwa Katonda, okuwangayo emibiri gyammwe, ssaddaaka ennamu, entukuvu, esanyusa Katonda, kwe kuweereza kwammwe okw'amagezi. So temufaananyizibwanga ng'emirembe gino: naye mukyusibwenga olw'okufuula amagezi gammwe amaggya, mulyoke mumanye Katonda by’ayagala. - Abaruumi Romans 12:1, 2\nOba temumanyi ng'abatali batuukirivu tebalisikira bwakabaka bwa Katonda? Temulimbibwanga: newakubadde abakaba, newakubadde abasinza ebifaananyi, newakubadde abenzi, newakubadde abafuuka abakazi, newakubadde abalya ebisiyaga,newakubadde ababbi, newakubadde abeegombi, newakubadde abatamiivu, newakubadde abavumi, newakubadde abanyazi, tebalisikira bwakabaka bwa Katonda.Era abamu ku mmwe mwali ng'abo: naye mwanaazibwa, naye mwatukuzibwa, naye mwaweebwa obutuukirivu olw'erinnya lya Mukama waffe Yesu Kristo, n'olw'Omwoyo gwa Katonda waffe. - 1 Abakkolinso 1 Corinthians 6:9-11\nByonna birungi gye ndi; naye byonna tebinsaanira. Byonna birungi gye ndi; naye nze sigenda kufugibwanga kyonna kyonna. - 1 Abakkolinso 1 Corinthians 6:12\nBwe mutyo nammwe mwerowoozenga okubeera abafa ku kibi, naye abalamu eri Katonda mu Kristo Yesu. Kale ekibi kiremenga okufuga mu mubiri gwammwe ogufa, okuwuliranga okwegomba kwagwo: so temuwangayo bitundu byammwe eri ekibi okubanga eby'okukoza obutali butuukirivu; naye mwewengayo eri Katonda, ng'abalamu abaava mu bafu, n'ebitundu byammwe okubanga eby'okukoza obutuukirivu eri Katonda. - Abaruumi Romans 6:11-13\nKale Omwana bw'alibafuula ab'eddembe, muliba ba ddembe ddala. - Yokaana John8:36\nOmwenge mukudaazi, ekitamiiza muleekaanyi; Era buli akyama olw'ebyo talina magezi. - Engero Proverbs 20:1\nAbikka ku kusobya kwe taliraba mukisa: Naye buli akwatula n'akuleka alifuna okusaasirwa.- Engero Proverbs 28:13\nBwe twogera nga tetulina kibi, twekyamya fekka so nga n'amazima tegali mu ffe.Bwe twatula ebibi byaffe, ye wa mazima era omutuukirivu okutusonyiwa ebibi byaffe, n'okutunaazaako byonna ebitali bya butuukirivu. - 1 John 1:8, 9\nNaye ebibala by'Omwoyo kwe kwagala, okusanyuka, emirembe, okugumiikiriza, ekisa, obulungi, okukkiriza,obuwombeefu, okwegendereza: ku biri ng'ebyo tewali mateeka. - Abaggalatiya Galatians 5:22, 23\nSiwali kukema okubakwata okutali kwa bantu: naye Katonda mwesigwa, ataabaganyenga kukemebwa okusinga bwe muyinza; naye awamu n'okukemebwa era anassangawo n'obuddukiro; mulyoke muyinzenga okugumiikiriza, - 1 Abakkolinso 1 Corinthians 10:13\nkubanga mwagulibwa na muwendo: kale mugulumizenga Katonda mu mubiri gwammwe. - 1 Abakkolinso 1 Corinthians6:19\nTonywanga mazzi gokka, naye onywanga ne ku mwenge katono olw'olubuto lwo n'olw'okulwalalwala. - 1 Timothy 5:23\nmulyoke mumale ebiro byammwe ebisigaddeyo nga mukyali mu mubiri, si Iwa kwegomba kwa bantu, naye olw'ebyo Katonda by'ayagala. Kubanga ebiro ebyayita byayinza okutumala okukolanga ab'amawanga bye baagala, n'okutambuliranga mu bwenzi, okwegomba, okwekamirira omwenge, ebinyumu, obutamiivu, n'okusinza ebifaananyi okw'omuzizo: ebyo bye bibeewuunyisa kubanga temuddukira wamu nabo mu bukaba obutalabwanga bwe butyo, nga babavuma: abaliwoza ensonga eri oyo eyeeteeseteese okusala omusango gw'abalamu n'abafu.Kubanga enjiri kyeyava ebuulirwa era n'abafu, balyoke basalirwe omusango ng'abantu bwe bali mu mubiri, naye babeere abalamu nga Katonda bw'ali mu mwoyo. Naye enkomerero ya byonna eri kumpi: kale mwegenderezenga mutamiirukukenga olw'okusaba: - 1 Peetero 1 Peter 4:2-7


Bannamawulire baagala kusisinkana sipiika...\nABAKULEMBEZE n'abatuuze ba Kimwanyi Zooni mu Katanga e Wandegeya mu Munisipaali y’e Kawempe bawanjagidde KCCA ebataase ku kasasiro alimu ebyoya by’enseenene kubanga enkuba bw’ebitonnyamu ekivundu kibuutikira ekyalo.\nSsentebe wa L.C.1 Thomas Bagonza yagambye nti sizoni y’ensenene bw’etuuka abatuuze abasinga okuzikongola bagufuula mulimu okusobola okuzifunamu era tebasobola kuziwera mu kyalo n’asaba KCCA ebaweereze emmotoka ezitwala ebyoya waakiri emirundi ebiri mu wiiki.\nBagonza alaze obweraliikirivu nti singa KCCA erwawo okubagyamu kasasiro alimu ebyoya by’ensenene, abatuuze boolekedde okulwala endwadde nga kolera eziva ku bucaafu.\n“Ensenene bwe ziyingira mu Kampala abatuuze baffe bava ku mirimu gw'okususa kawo n'ebijanjaalo ne badda mu kukongola ensenene kubanga ab’ensenene babasasula ssente eziwerako. Ebyoya bwe byegattamu enkuba etonnya ennaku zino biyinza okulwaza abatuuze” Bagonza bwe yategeezezza ku Lwokuna.\nBagonza yagambye nti basazeewo okuteekawo bulungibwansi ow’obuwaze buli Lwamukaaga olusembayo mu mwezi nga buli mutuuze alina okuggala bizinensi gy’akola n’amwenyigiramu nga bataddewo n’enkolo endala gye batuumye ‘longoosa wookolera’.


Bukedde Online - Ab'Ekkanisa ya Makaayi bajaguzza emyaka 100\nAb'Ekkanisa ya Makaayi bajaguzza emyaka 100\nKigumba: Akabuga akagatta amawanga 80\nAbakatoliki musome Bayibuli okuzzaawo obum...\nAdded 27th January 2013\nEMYAKA giweze 135 bukya omuminsane Makayi atandika kusomesa Bukrisitaayo mu Uganda. Empuku mwe yasomesezanga abantu e Nateete ekyaliwo era yafuuka kyabulambuzi.\nBYA MATHIAS MAZINGA\nMu kifo kino awali empuku Makaayi we yasima oluzzi, ng’akamu ku bumasu okukwasa abantu abayigirize eddiini era bwe bajjanga ng’abaliisa enjiri. Empuku eno, Ekkanisa yagirongoosa, okusobola okugikuuma.\nOluzzi luyitibwa Makaayi, oba Oluzzi lw’omukisa nalwo lwalongoosebwa ne mussibwamu emidumu. Ate wakati w’oluzzi n’empuku we wali omuti abagoberezi ba Makaayi gwe beeyambisanga okuketta abambowa abaalinga babayigganya era nagwo gukyaliwo.\nNateete Martyrs Church gye yazimbibwa: Rev. Samuel Kalibbala Ssaalongo, ye bwanamukulu annyonnyola bwati:\n“Makaayi nga yaakatuuka wano, yakunga abagoberezi be okuzimba Ekkanisa. Baazimba Ekkanisa nga ssatu ez’essubi n’akadongo era zaagendanga zigwa. Waliwo pulaani gye yava nayo e Tanzania era y’Ekkanisa eyazimbibwa n’okutuusa kati tekyusibwanga.\nKkanisa eno Abakristaayo baamaliriza okugizimba mu 1912. Ng’oggyeeko eky’okuba nti, tuzze tugyiddaabiriza, buli bintu ebigiriko, okugeza amabaati ne bbulooka, by’ebyo ebyagiteekebwako emyaka 100 egiyise.”\nEnjawulo eriwo wakati wa Nateete Martyrs Church ne Busega Martyrs’ Church:\nPaddy Kityo, eyakulidde enteekateeka z’ebijaguzo, annyonnyola nti: Wano ky’ekifo eddiini we yatandikira okusomesebwa. Abajulizi abasooka, Yusuf Lugalama, Noah Sserwanga ne Marko Kakumba baabagya wano okubatwala e Busega gye baabattira mu 1884.\nOlw’okuba abajulizi baabagya wano, ne babattira e Busega, Ekkanisa zino zombi kye ziva ziyitibwa ez’Abajulizi (Martyrs’ Church).\nEkkanisa empya ezimbibwa: Robert Ssemakula y’emuwandiisi w’olukiiko lw’Abakuristaayo. Annyonnyola:\n“Ekkanisa yaffe enkadde ekyali ngumu wabula Abakristaayo tweyongedde obungi. Twasalawo tuzimbe Ekkanisa ennene, ey’omulembe esobola okutuuza abantu nga 3,000. Yaakutumalako obuwumbi nga busatu. Tusaba ab’omwoyo omulungi batudduukirire n’obuyambi bw’ensimbi.\nRichard Ngombe Mwesigwa asula ku ttaka lya kkanisa: “Ekkanisa ekuumye bulungi empuku ya Makaayi ne pulaani y’Ekkanisa, ebyongera okutujjukiza entandikwa y’okukkiriza kwaffe.\nEkyapa Makaayi kye yakozesa ng’akyusa enjiri ya Matayo mu Luganda nakyo kikyakuumibwa mu myuziyamu. Ebyuma bye yakozesanga okubagya nabyo bikyaliwo e Budo.\nEve Nsubuga omukulembeze w’Abakristaayo: “Twebaza Katonda olw’emyaka 135 egy’Obukristaayo n’ebyenjigiriza, ebyatandikira mu kifo kino. Nga tuyita mu Ssaabasajja Kabaka Mutebi II, tusiima nnyo Obwakabaka bwa Buganda olw’okutuwa ettaka (yiika 40) okutudde Ekkanisa n’amasomero nga Mackay Memorial Primary School ne Makaayi College.\nAb’Ekkanisa ya Makaayi bajaguzza emyaka 100\nCranes erumba y'ejja okumalako\nGodi Godi tatya mmese?\nUganda yeddizza ekya Afrika mu ddigi\nMaximo Van Pee yeefuse Ddigi\nVan Pee asanyukidde omutindo gw'abavuzi


Bukedde Online - Paasita Yiga mulwadde muyi\nOmuyimbi Walukagga awonye okuliira ku nsiko\nFaaza w'e Masaka ayongedde okuta akaka\nOmubaka Ssewanyana ayimbuddwa\nEyali RDC w'e Mityana afudde\nKampala mugigye mu by'obufuzi, kino kibuga kya basuubuzi - Minisita Kasolo\nAbaana be nasomesanga bansanga ntunda nnya...\nEMBEERA y'omusumba w'ekkanisa ya Revival Christian Church e Kawaala, Augustine Yiga yeeraliikirizza abagoberezi be era abasinga bali mu kiyongobero.\nKino kiddiridde Yiga okweyongera okunafuwa olw'obulwadde obumutawaanya era abaabadde bamuggye mu ddwaaliro e Nsambya wiiki ewedde ne baamuzzaayo ku Lwomukaaga ng'ali bubi. Ku kkanisa ya Yiga e Kawaala, abagoberezi twabasanze bali mu kumusabira Katonda amussuuse.\nAbamu ku be twayogeddeko nabo abataayadde kwatuukiriza mannya baagambye nti okuva lwe yakomawo okuva e South Afrika, abadde mugonvu nga bw'atereeramu katono ate n'addamu okunafuwa. Kigambibwa nti alumizibwa bulwadde bwa kibumba ne puleesa. Mu ddwaaliro e Nsambya, yasooka kumalayo ennaku 4 gye baamuggya okumutwala mu maka g'e e Lubaga w'abadde amaze wiiki n'ennaku wabula ng'abadde agendanga mu ddwaaliro n'afuna obujjanjabi nga n'embeera egenda etereera.\nWabula kigambibwa nti ku nkomerero ya wiiki ewedde yazzeemu okutabuka era omusawo n'alagira atwalibwe mu ddwaaliro abantu we batamutuukirako kumwogeza.\nBASISINKANA MUTABANI WE Ensonga z'okulwala kwa Yiga zibadde zikyali za kyama mu kkanisa era abagobereze bakyagenda mu maaso n'okujja mu kkanisa okukolebwako kyokka bwe batuuka, mutabani wa Yiga, omusumba Andrew Jjengo y'abalaba. Mu ngeri y'okumatiza abakkiriza abajja babategeeza nti Yiga mulamu.\nWaliwo ba ‘Ushers' abasooka okubudaabuda abantu, bakukakasa nti tali bubi era bagenzeeko mu ddwaaliro ne bamulambula ng'akomawo mu bwangu. Okusaba mu kkanisa eggulo (Ssande) kwakulembeddwamu Jjengo eyakukoledde mu situdiyo za ttivvi ng'abaabadde mu kkanisa obwedda kwe bakugobererera.\nJjengo era y'akola n'omulimu gw'okulaba n'okubudaabuda abantu mu ngeri ey'enjawulo (counseling) nga naye okumulaba osasula 100,000/- wadde ng'abamu bajja bamanyi nti bagenda kusanga Yiga kuba baba tebamanyi nti mulwadde. Ku kkanisa, omuntu yenna awalira nti ayagala kulaba Yiga, bakola ekisoboka okumumatiza omuli n'okumukakasa nti Jjengo aliko amafuta agatamanyi ga kitaawe Yiga!\nBwe twakubidde omu ku bakulu ku ttivvi ya Yiga eya ABS eyategeerekeseeko erya Shakirah ku sssimu yatutegeezezza nti okulwala kwa Yiga tekirina kutwalibwa nga nsonga kubanga asobola okulwala ng'omuntu yenna era n'akkiriza nti kituufu omusumba mukosefukosefu.\nAbabadde ku lusegere lwa Yiga bye baayogedde\nAb'e Kayunga eddwaaliro ekkulu baliddizza minisitule y'eby'obulamu\nPoliisi ewadde gwe yakuba emitwalo 80\nPaasita Yiga Mbizzaayo assizza ku byuma\nOmuyimbi Walukagga awonye o...\nOmuyimbi Mathias Walukagga alula. Ku Mmande, Walukagga yasiibye ku kitebe kya poliisi e Bukoto ekya Crime Intelligence...\nFaaza w'e Masaka ayongedde ...\nFAAZA Richard Mugisha eyagugumbula abanene mu Gavumenti nga bw'awaana Bobi Wine azzeemu okuta akaka n'alabula...\nOMULAMUZI wa kkooti y'e Makindye Jude Okumu ayimbudde omubaka wa Makindye West, Allan Ssewanyana n'abawagizi be...\nHAJATI Takia Namijumbi eyaliko omubaka wa Pulezidenti (RDC) e Mityana n'e Mpigi afudde enkya ya leero. Waafiiridde...\nEyali ssentebe w'omu Kiseny...\nOKUZIIKA kw'Omulangira Jjuuko Mutebi abadde ssentebe wa NRM mu Muzaana zzooni mu Kisenyi mu Kampala era eyaliko...


AMASOMO GA SATIFIKEETI G’OSOBOLA OKUSOMA...\nBasiimye Nnabagereka ku kutumbula okuyimusibwa...\nMU kaweefube w’okusitula omutindo gw’ebyenjigiriza mu ggwanga kkampuni ya kya Vision Group efulumya amawulire ga Bukedde erina enteekateeka ey’okuyambako amasomero agalabika nti gali mu mbeera mbi mu bitundu eby’enjawulo okwetooloola eggwanga. Mu nteekateeka eno amawulire agakubibwa mu nnimi ennansi okuli Bukedde, Orumuli, Etop ne Rupiny galiko amasomero ge gavuddeyo okuyamba mu byenjigiriza. Mu mbeera eno Bukedde evunaanyizibwa ku ssomero lya St. Francis Nyenga Boys Primary School erisangibwa mu minisipaali y’e Njeru mu disitulikiti y’e Buikwe.\nGeoffrey kulubya akulira empapula z’amawulire ezifulumizibwa mu nnimi ennansi mu kkampuni ya vision group okuli ne Bukedde yategeezezza nti enteekateeka y’okuyamba amasomero gano emaze ebbanga era ereeseewo enkyukakyuka mu byenjigiriza mu masomero agakwatiddwaako.\nAmasomero gonna agakwatibwako gaasangibwa tegayisa bayizi mu ddaala lisooka mu bigezo bya PLE wabula kati bayita. Okugeza essomero lya Esocotoit lyasobodde okufuna abayizi abaayitidde mu ddaala erisooka abasukka mu 10 omwaka oguwedde. Ate essomero lya Ponalulu Primary School lye lyasinze mu PLE mu bitundu by’e Teso.\nYagambye nti omutindo essomero lya St. Francis Nyenga Boys gwe liriko si mubi wabula ku mulundi guno Bukedde egenda kufuba okulaba ng’eteekawo enkyukakyuka sinziggu mu byenjigiriza ng’ekolagana na buli muntu akwatibwako. Kulubya mu kusisinkana omukulu w’essomero omuggya Foust Namukwaya n’omumyuka we Angela Nambaluha, baatemye empenda okulaba nga basitula omutindo gw’essomero lifuuke eryegombebwa mu kitundu.\nAbayizi naddala mu bibiina ebya wansi bagenda kubafunira ku butabo obw’okusoma omuli n’aka Toto akafulumira mu New Vision okulaba nga bongera okukaza Olungereza kuba kye kimu ku bivuddeko abayizi okukola obubi mu bigezo. Namukwaya yagambye nti balina obuzibu obw’enjawulo bwe basanga wabula bafuba okulaba nga bugonjoolwa okulaba ng’abayizi basoma bulungi.\nYasuubizza okukolagana n’abazadde, bannaddiini n’abakulu mu byenjigiriza okulaba ng’asitula omutindo gw’ebyenjigiriza Yasabye abazadde okukozesa omukisa guno Bukedde gwe wadde essomero nabo batuukirize obuvunaanyizibwa bwabwe ng’okusindika abayizi ku ssomero n’okubafunira ebikozesebwa. Kino kijja kuyamba abaana baabwe okusoma obulungi babe n’essuubi okuba n’obulamu obweyagaza mu biseera ebyomu maaso.\nKulubya yasabye abayizi naddala aba P7 ne P6 okujjumbira okukozesa akatabo ka PASS PLE akabaweebwa Bukedde kubanga kaakubayamba ssinga basoma ebikabeeramu omuli amasomo agatera okukaluubiriza abayizi okutegeera ate oluvannyuma ebibuuzo ebiyamba abayizi okwejjukanya bye baabasomesa okuva mu P3. Akatabo ka PASS PLE kalungi kubanga kakuh− haanyizibwa abasomesa abalina obumanyirivu okuva mu bitundu by’eggwanga eby’enjawulo


Bukedde Online - Abakugu balongoosezza omujaasi ne bamuzzaako 'obusajja' okuva ku mulambo: Kati asaza kimu!\nKadaga alaajanidde Abazungu ku muwendo gw'...\nGANO mawulire ga ssanyu eri abasajja abaafa ‘’obusajja’’ oba omulala yenna ng'obubwo busulirira kukecurwako!\nAbakugu mu ddwaaliro lye Johns Hipkins mu Amerika basaze ku mulambo obusajja ne babussa ku muserikale wa Amerika abadde talina bubwe oluvannyuma lw’okufuna obuzibu buno ng’alwanira mu Afganstan era w'osomera bino yazzeemu dda okukola kinawadda.\nOkulongoosa omusajja ono kwatutte essaawa 14 era kwagenze bulungi.\nEbitundu ebyasaliddwa ku mulambo ne bissibwa ku mujaasi ono kuliko obusajja n’ekisawo kyakwo era abakugu baagambye nti kigenda kumuyamba okuddamu okufuuyisa obulungi n’okukola emirimu gy’amaka.\nKigambibwa nti omusajja eyasaliddwaako obusujja buno yakkiriza okubuwa abwetaaga nga tannafa.\nGuno gwe mulundi ogusoose mu nsi okusimbuliza obusajja bwonna nga kuliko n’ekisawo kyabwo.\nWabula gwe baawadde obusajja eyagaanyi okumwatula amannya yagambye nti musanyufu era kati awulira 'musajja mujjuvu' wadde nga obusajja bwe baamuwadde n’ebisawo temwabaddemu nsigo.\nOkulongoosa omusajja ne bamuwa ‘’obusajja’’ obulala kwasooka kukolebwa China mu 2006 kyokka gwe baabuwa yeekyawa n’agamba babumuggyeko nga ye ne mukazi tekibayisa bulungi, omu ku basawo bwe yategeezezza.\nOkukyusa obusajja ne busigala ku gwe babuwadde kyasooka kubeerawo mu South Africa mu 2015 . Era Amerika n’eddako mu 2016 kyokka okukyusa obusajja okutwaliddemu n’ebisawo okwongerwako okwakoleddwa mu ddwaliro lino kwe kusoose mu nsi yonna.\nAttiddwa mu bukambwe omulambo gwe ne gusuulibwa mu mwala e Lwengo\nPeter Ssematimba akyaleebya mu Busiro South\nOwoolubuto weekwate ekiraalankuba okubeera omulamu obulungi\n▶ BANNYABO; Ani avunaanyizibwa okuleeta essanyu mu maka\n▶ BANNYABO; Boogera ku kuyambagana mu maka wakati w'omwami n'omukyal


Katonda wa ddala? Manya ntya oba Katonda wa ddala?\nTumanyidde ddala nti Katonda wa ddala kubanga atweraze okuyita mu ngeri satu: Mu butonde, mu Kigambo kye, n'okuyita mu mwana we Yesu Kristu.\nObukakafu obusookerwako obulaga okuberawo kwa Katonda mwebyo byeyatonda. "Kubanga ebibye ebitalabika okuva ku kutonda ensi birabikira ddala nga bitegeererwa ku bitonde, obuyinza bwe obutaggwaawo n'obwakatonda bwe; babeere nga tebalina kya kuwoza:"( Abaruumi 1:20). "Eggulu lyogera ekitiibwa kya Katonda: N'ebbanga libuulira emirimu gy'emikono gye."( Zabbuli 19:1)\nBwensanga esaawa y'okumukono ng'egudde ewantu, sisobola kulowooza nti yalabisewo bulabisi, terina gyeyavudde, oba nti ebaddewo emirembe gyonna. Okusinzira ku dizayini oba endabika yaayo, mba nina okusuubira nti erina eyagikola. Wabula dizayini mpitirivu ezitwetoolodde. Engeri gyetutegera obudde oba esaawa teva ku saawa zetwambala ku mikono, naye okusinzira ku mirimu gya Katonda—engeri ensi gyeyetoolola. Ensi elaga zi dizayini mpitirivu era kino kisonga ku mukozi oba dizayina owamanyi.\nKatonda takoze bukozi nsi mu bukuggu obutagambika era mu ngeri etayinza kutegerebwa, atadde obutakoma mu mutima gwa buli muntu(Omubuulizi 3:11). Omuntu alina empulira munda muye nti waliyo ekisinga ebyo amaso byegalaba era waliyo obulamu obusukuluma ku buno obw'okunsi—obw’okuzukuka, okukola,okulya, n'okwebaka. Entegera yaffe ey'obutakoma erabisibwa mu ngeri bbiri; Mu kukola amateeka ne mu Kusinza.\nBuli nkulakulana mu mbeera z'abantu okuva mu byafaayo etwaala empisa ezimu okuba enkulu okusinga endala, era kino okisanga mu buli mawanga. Eky’okulabirako, ensonga y'okwagala etwalibwa okuba nga nkulu mu nsi yonna, kyoka era obulimba tebukirizibwa mu nsi yonna. Entegera eno eyekibi n'ekirungi mu nsi yonna esonga ku mukwaasisa owempisa eyatuwa enkola eyo.\nMu ngeri yeemu, abantu bonna, mu nsi yonna ,mu buwangwa bwonna, balina enkola ey'okusinza. Ekyo ekisinzibwa kisobola okuba ekyenjawulo, naye entegeera nti waliyo "omufuzi omukulu ali waggulu" teyegaanika ate kitundutundu ku bulamu bw'omuntu. Okwagala kwaffe okusinza kusonga kunsonga ey'amazima nti waliyo Katonda yatutonda "mukifaananyi kye"(Oluberyeberye 1:27)\nKatonda atweraze okuyita mu kigambo kye, Bayibuli. Mu byawandiikibwa byona, okuberawo kwa katonda kutwalibwa okuba nga kwa mazima agobuliwo (Oluberyeberye 1:1 Okuva 3:14) Benjamin Franklin nga awandiika ku bulamu bwe, teyamala budde kunyonyola kuberawo kwe. Kyekimu: Katonda tamala budde kunyonyola kuberawo kwe mu Kitabo kye. Enkyusa Bayibuli gyekyusa obulamu bw’abantu, amazima gerina, ebyamagero ebiwerekera okuwandiikibwa kwayo, bimala okukakasa omuntu yenna, era okuletera omuntu okwongera okugikebera.\nEngeri eyokusatu Katonda gyeyatweraga eri mu mwana we Yesu Kristu (Abakolosaayi 2:9)."Ku lubereberye waaliwo Kigambo, Kigambo n'aba awali Katonda, Kigambo n'aba Katonda. Kigambo n'afuuka omubiri, n'abeerako gye tuli (ne tulaba ekitiibwa kye, ekitiibwa ng'eky'oyo eyazaalibwa omu yekka Kitaffe), ng'ajjudde ekisa n'amazima. (Yokaana 1:14: 6-11).\nMu bulamu bwa Yesu obwewuunyisa, Yatukiriza endagaano enkadde bulungi nnyo era natukkiriza obunnabbi obukwatagana ku Mununuzi( Matayo 5:17.) Yakola ebikolwa bingi eby'ekisa n'ebyamagero okukakasa obubaka bwe, n'okuba omujulizi eri obwa Katonda bwe(Yokaana21:4-25). Nga wayise ennaku satu ng'amaze okukomerebwa, Yazuukira mu baffu. Kino kyalabibwako abantu bangi(1 Abakolinso 15:6). Ebyafaayo ebyawandiikibwa bijjudde obukakafu obulaga Yesu Yaani. Ng'omutume Pawulo bweyagamba,"; kubanga ekyo tekyakolebwa mu bubba"(Ebikolwa 26:26)\nTukiriza nti waggya kubaawo abakolokota enjiri bangi, abalina byebamanyi kubwabwe era obujulizi bwabwe buja kuba bwebutyo nga si bwa mazima. Era waggya kubawo abalala nga tewali kigera kya bukakafu kisobola kubamatiza (Zabbuli 14:1). Buli kimu kikolebwa okuyita mu Kukkiriza( Abaebulaniya 11:6).


Bukedde Online - Poliisi ekunyizza abasuubuzi ba KACITA\nPoliisi ekunyizza abasuubuzi ba KACITA\nAbavubuka b'ekyengera batutte Hajji Kiyimba mu kkooti\nEkibiina kya JEEMA kikyusizza akabonero\nABAKULEBEZE b'abasuubuzi abeegattira mu kibiina (KACITA), baamaze essaawa ezisukka mu 4 ku CPS nga Poliisi ebakunya ku bigambibwa nti baakuma omuliro mu basuubuzi ne babagamba okuggulawo amaduuka gaabwe ekikontana n’ebiragiro bya Pulezidenti.\nKayondo (ku ddyo) ne Ssekitto (mu ttaayi) nga batuuka ku CPS.\nSsentebe w'ekibiina, Evarest Kayondo, n'Omwogezi Issa Sekitto, batuuse ku poliisi y'oku CPS, ku ssaawa 10:00 ez'oku makya nga bawerekeddwaako bannamateeka baabwe abaakulembedwamu Joseph Sevvume.\nBaatuukidde mu ofiisi y'akulira okunoonyereza ku misango ku CPS, Joshua Tusingwire. Kayondo, yategeezezza Bukedde, nti ng'oggyeeko eby'okukunga abasuubuzi okuggulawo amaduuka, Poliisi yabasabye okubannyonnyola ku by'ejjinja eryakuba kabangali yaabwe n'eyatika endabirwamu.\nAmyuka omwogezi wa Poliisi mu Kampala n'emiriraano, Lule Owoyesigyire yagambye nti, abavunaanibwa bombi baabagyeeko sitaatimenti ku bigambo bye baayogera ebyaviirako okusasamaza abasuubuzi ne batuuka n'okwekalakaasa.\nYagasseeko nti, bano, oluvannyuma baabatadde ku kakalu ka Poliisi era ne babalagira okuddamu okweyanjula ku Poliisi yeemu nga\nOmwogezi Issa Sekitto


Bukedde Online - Ssente zitabudde Kalifah Aganaga ne Chris Johnz\nSuzan Makula asomedde Bugingo plan\nSsente zitabudde Bad Black ne munne Mercy:...\nDokita Hamza byankolera binsanyusa\nSsente zitabudde Kalifah Aganaga n’omuyimbi Chris Johnz baawukanye nga babigwo wakati mu kwerangira.\nKalifah (ku kkono) ne Chris Johnz\nEntabwe evudde ku Chris Johnz abamu gwe bamanyi nga Luwero Sojah okulumiriza Kalifah Aganaga abadde akola nga maneja we nti abadde akuba enjawulo ku ssente ze bamusasula okuyimba.\nLeero Chris Johnz afulumiza ekiwandiiko mu butongole ng’asazaamu endagaano gye yakola ne Bad Character ekibiina kya Kalifah Aganaga ekibadde kivunaanyizibwa ku kumutumbula ng’omuyimbi n’okumufunira bizinensi.\nMu kwogera ne Bukedde agambye nti abadde tayinza kugumikiriza Kalifah amaze ebbanga ng’amubba ssente era yaamenya dda endagaano gye bakola.\n“Oyo Kalifah ssente zange abadde azikwatamu. ab’ebivvulu abampangisa okuyimba basasula nddala naye eno ayanjula nddala kyokka ku ntono ezo zayanjudde kw’ayagala okuggya omugabo gwe nga maneja ne weesanga nga kumpi nyimbidde bwerere.\nAte bwe tudde ku ky’okutumbula ennyimba kino kyo kyamulema. Ebbanga lye mazze naye kumpi nze abadde ateekamu ssente zange ate ye nalemwa n’okutuukiriza omulimu gwe nga maneja kato omuntu ng’ono atalina kya nyamba sikyayinza kukola naye” Chris Johnz bwagasseko.\nNg’ayankula ku nsonga eno, Kalifah agambye nti ekitabudde Chris Johnz talina waaka, okuyimba akwesibyemu naye nga si muyimbi.\n“Kale abantu bazibu. Oyo omusajja mukulu nnyo, tamanyi kuyimba, mufubyeko naye biganye ate kati anenya nze mu kifo kya ye okwenenya.\nBano be bantu bulijjo be twogerako abeesibye ku muziki naye nga si bayimbi. Omulimu gwange nga maneja ngukoze nfubye okumutumbula naye kirabika abantu bbo bagaanye okumusiima obutali buzibu bwange.\nAganaga agobye bawolole be abamuzza emabega\nSuzan Makula asomedde Bugingo plan...\nAgeemugga bagaggya wa?\nSsenga sirina mazzi ga kikyala kati omwami wange omukwano gwakendeera.


Bukedde Online - Bannaddiini mwesonyiwe ebyobufuzi - Minisita Persis Namuganza\nBannaddiini mwesonyiwe ebyobufuzi - Minisita Persis Namuganza\nBba wa Judith Babirye yeewozezzaako ku by'...\nMINISITA omubeezi ow’ebyettaka Persis Namuganza asabye Bannaddiini basabire abakozi b’effujjo abasaasanidde eggwanga beekube mu kifuba mu kifo ky’okunenya Gavumenti ku bujagalalo obuzze bugwawo omuli n’ebyabadde mu Arua.\n“Kikyamu Bannaddiini okuleka abakola effujjo n’okukanyuga amayinja omwali n’agaakuba emmotoka ya Pulezidenti okuyinaayina nga tebabanenya ate ne badda mu kulumba n’okuteeka Gavumenti ku nninga”, Minisita Namuganza bwe yategeezezza abaamawulire mu lukuhhaana lwe yatuuzizza mu ofiisi ye.\nYagambye nti obuvuyo obwo bwonna n’omupango ogwavuddeko okukuba mmotoka ya pulezidenti amayinja gwakoleddwa ba ludda luvuganya Gavumenti.\nKino kiddiridde obusambattuka obwaliwo mu kibuga Arua gye buvuddeko omwava abaakuba emmotoka ya Pulezidenti amayinja n’obusambattuko obwaddiridde mu bitundu by’eggwanga ebitali bimu.\nNamuganza yasabye Bannaddiini beemalire mu kulyowa emyoyo gy’abantu, okubabuulirira okussa ekitiibwa mu bantu ng’abakulembeze mu kifo ky’okweyingiza mu byobufuzi n’okwagala okunoonyereza ku misango, omulimu gwe yagambye nti gwa bitongole byakwerinda.\nBannaddiini abeegattira mu kibiina kya Inter -Religious Council nga bakulemberwamu Mufti Shaban Mubajje baavuddeyo wiiki ewedde ne banenya ebitongole byokwerinda okutulugunya abantu n’okwewala okukozesa eryanyi erisusse mu kukkakkanya obujagalalo.\nYavumiridde eky’okutulugunya omubaka Robert Kyagulanyi ne banne kyokka nabo n’abasaba okukomya okusiga obukyayi n’obutwa mu bavubuka nga babakyayisa Gavumenti.\nRebecca Jjingo ne Isabirye bagattiddwa empeta\nOmuwala anyeenyezza akabina Mesach ne yeesika\nAkamasu ka Jjingo kakwasizza Isabirye


Bukedde Online - Engeri Corona gy'akyusizza enkola y'emirimu\nEngeri Corona gy'akyusizza enkola y'emirimu\nAmazzi galemesezza abasawo okutuusa obujjanjabi ku balwadde\nEkisenge ky'ekikomera kigwiiridde enju\nMU kiseera kino buli muntu amaze okuloza ku bulumi bwa Corona. Ebyenfuna by’amawanga gonna bisannyaladde olwa Corona. Ekyennaku obubonero obuliwo bulaga nti ekizibu kya Corona kikyaliwo okumala ekiseera kiwanvuko.\nDR. TOM WASSWA\nCorona avuddeko kkampuni nnyingi okuggalawo. Mu kiseera kye kimu waliwo n'enkyukakyuka mu nkola y'emirimu. ‘Kkampuni nnyingi ez'amaanyi kati emirimu bagikolera waka.\nNga Corona tannajja, kkampuni nnyingi zaali mu kayuuguumo nga zikola enkyukakyuka ez'amaanyi omuntu z'ayinza okutwala nga ez'omulundi ogw'okusatu ogw'ekyasa. Enkyukakyuka ezaasooka zaalimu okuggulawo akatale k'ensi yonna kkampuni ne zitunda ebintu nga zeegazaanya awatali kukugirwa.\nOkuva kw'ekyo ne tujja tulaba okweyubula ng'ebintu babitundira ku mikutu gya yintaneeti okuli Google, Amazon, Facebook ne Apple, bye baafunzizza mu kigambo GAFA.\nOkweyubula okw'omulundi ogwokusatu kuzingiddemu buli muntu. Corona aleese enkyukakyuka ez'amaanyi ezitaalengerwa muntu yenna naddala mu nneeyisa y'abantu gye twalowoozanga nti teyinza kukyusibwa. Enkyukakyuka ey'omulundi ogwokusatu ezze kyokka tewali amanyi ddi lw'erikoma!\nBangi ku bakulira kkampuni kye balina okwebuuza: kkampuni n'ebitongole bye bakolera binaasobola okutuukana n'enkyukakyuka zino? Ekiseera ekyakazigizigi nga kino, amateeka agamu gamenyebwa kubanga ebintu ebimu ebyalabikanga ng'ebizibu ennyo tukizudde kati nti bisoboka.\nEkyokulabirako ekyangu, abantu bagenda bakyusa enneeyisa yaabwe mu ndya naddala nga bagenda beeyongera okukekkereza. Bangi abali mu bibuga bakyusizza ne baddayo okunyweza enkolagana yaabwe ne be baaleka mu byalo gye bazaalibwa. Abamu bazzeeyo ku nneeyisa y'omuntu waabulijjo.\nEmbeera ng'emaze okudda mu nteeko, kigenda kutwetaagisa okuddamu okwetegereza ebintu bingi.\nEbintu bingi ku bye tubadde tutambulirako kiyinza okubeera ekizibu okubiddako. Enkyukakyuka eno tegudde bugwi naye yajja dda ekizibu nti tubadde tetugiraba.\nMu buli kkampuni ekitongole ky'obwakitunzi kibeera ku mwanjo nnyo mu buli ekikolebwa. Okutaataagana mu bizinensi okuliwo mu kiseera kino kukyeyongera okugenda mu maaso. Ekyetaagisa kati be bakitunzi okukyusa amakubo n'enkola mwe balina okuyita okutuukiriza omulimu gwabwe ogweyongedde okukaluba. Olwo kkampuni ze bakolera zisigale nga zikola amagoba so nga n'omuntu agula afunye ekituufu ekigya mu ssente ze.\nEbibuuzo bibiri ebyebuuzibwa. Ngeri ki ennyangu ey'okutegeeza omuntu ebikwata ku ky'otunda? Ekirala okumanyisa omuguzi nti ekintu ky'ayagala weekiri era ajja kusigala ng'akifuna mu biseera ebiddako.\nDr. Tom Wasswa mukugu mu byenzirukanya y'amakampuni n'okunoonyeza ebyamaguzi akatale. Era y'akulira ekyapa kya Gavumenti ekya Uganda Printing & Publishing Corporation e Ntebe.


Bukedde Online - Ebirungo ebiremezza ennyimba za Philly Lutaaya ku ntikko mwaka ku mwaka\nEngeri Mukoka gye yakuluggusizza emmaali ng'abasuubuzi mu Kampala nga balaba!\nHamza ne Rema baalaze kiraasi etabangawo: ...\nBULI December ng’omwaka gunaatera okuggwaako, omuyimbi Philly Bongole Lutaaya azuukira. Erinnya lye livuga. Litandika nga December 1, nga bakuza olunaku lwa siriimu. Luno oluggwa ennyimba ze ezaaniriza n’okuteeka abantu mu ggandaalo lya Ssekukkulu ne ziyingirawo.\nOmugenzi Philly Lutaaya\nMu kiseera kino nga tusemberedde okujaguza Amazaalibwa ga Mukama waffe Yesu Kristu, ennyimba za Ssekukkulu ziwamba emitima gy'abantu era kumpi buli w'oyita mu bibuga, ebyalo mu bifo ebisanyukirwamu n'ebisulwamu owulira myuziki w'ekika kino ng'afubutuka mu bunyomero obw'enjawulo.\nWaliwo n'abaziteeka mu masimu gaabwe nga ‘lingi toniizi'. Wadde ng'abayimbi bangi bagezezzaako okuyiiya n'okufulumya ennyimba za Ssekukkulu, wano mu Uganda n'okutuusa kati ennyimba z'omugenzi Philly Bongole Lutaaya ze zikyasinze okwettanirwa mu budde buno wamu n'eza Bonny M. Wano abagoberera n'okwettanira ekisaawe ky'okuyimba we basinziira okwebuuza lwaki ennyimba za Philly ne Bonny M ze baafulumya edda n'okutuusa kati ziremedde ku maapu era zettanirwa Bannayuganda mwaka ku mwaka.\nTukulaze n'ensonga lwaki ennyimba za Bannayuganda empya ziremeddwa okukwatayo.\nYazaalibwa October 19, 1951 n'afa nga December 15, 1989. Mu 1988 yafulumya ennyimba za Ssekukkulu nga zino Bannayuganda bwe bataziwulirako tebakkiriza nti Ssekukkulu etuuse.\nMu zino mulimu: Tumusinze, Gloria, Merry Christmas, Azaalidwa, Zuukuka n'endala.\nAbayimbi b'ekibiina kya Bonny M. Balina ennyimba za Ssekukkulu ezitagwa bbeeyi.\nEkibiina kino kyatandikibwawo Omugirimaani Frank Farian mu 1976. Yakwataganya abayimbi bana nga kuliko Abajamaica babiri, Liz Mitchell ne Marcia Barrett ate Maizie Williams yava mu West Indies mu bizinga by'e Caribbean ate Bobby Farrell n'ava ku kyalo Aruba mu bizinga by'ebimu.\nMu 1978 baakuba ennyimba za Ssekukkulu ezaakulemberwa olwa Mary's Boy Child, olwatunda obutambi 1,800,000 nga ku bwo, 1,600,000 bwatundibwa mu mwezi ogwasooka. December we yatuukira nga lwe luyimba olusinga okutunda mu Bungereza.\nEnnyimba za Bonny M eza Ssekukkulu endala kuliko: Little Drummer Boy, White Christmas, Feliz Navidad, Jingle Bells, Winter Fairy Tale, Christmas Medley, Petit Papa Noel, Zion's Daughter, When a Child Is Born, I will be home for Christmas n'endala.\nTwayogedde n'abamu ku bakugu mu by'okuyimba n'abaludde nga bagoberera ensiike eno ne batubuulira lwaki ennyimba za Lutaaya eza Ssekukkulu zettanirwa nnyo n'ebirungo bye yaziteekamu okusinga ez'abayimbi abaliko.\nOmuyimbi Moses Matovu agamba Lutaaya ennyimba yali aziwa obudde.\nOno yakulira Afrigo bandi era omu ku bayimbi abaludde mu nsiike y'okuyimba mu ggwanga ng'ate n'omuziki agutegeera era oyinza okumuyita ‘Jjajja w'abayimbi''.\n "Ennyimba za Lutaaya ziraga enjawulo wakati w'omuyimbi ow'ekitone n'owa situdiyo bulijjo be njogerako. Wadde abayimbi bangi naye si buli muntu nti muyimbi. Abamu tekinologiya y'abafuula abayimbi. Kati omuntu alowooleza mu mbeera eno tasobola kukola kintu kya buwangaazi.\nEnnyimba zirimu ebika era si buli muyimbi nti asobola okuyimba ennyimba za Kulisimansi. Kino nakyo kiba kitone kubanga ziba za njawulo era y'ensonga lwaki olaba nti wadde bangi baziyimbye naye tezirina we zituuse.\n Lutaaya yali musajja mukugu amanyi okuyimba ate ng'awaayo obudde okukola ekintu ekirungi. Yali amanyi okwebuuza ku bantu naddala abamusingako okulaba nti akolera ddala ekyo ekirungi.\n Ekiremesezza ennyimba z'abayimbi b'ennaku zino lwakuba tebafuddeeyo kuyiiya zaabwe, badda mu nkadde, ne kibaleetera okunafuwa mu kuyiiya ate nga tebasobola kuziyimba bulungi nga bannannyini zo.\n Bw'otunuulira embeera abantu abaaliwo mu gy'enkaaga oba egy'ensavu gye baakuzangamu Ssekukkulu n'ab'ennaku zino bya njawulo kale gwe ng'omuntu osobola okusinziira wano n'oyiiya ekyenjawulo ku kya ba Philly ng'otunuulira embeera eriwo kati."\n Yagasseeko nti n'abakuba ennyimba ku leediyo nabo tebayambye kutumbula nnyimba za bayimbi abaliwo kati kuba baalemeramu ‘looko' y'ennyimba ez'edda.\nOno munnamawulire, aludde ng'agoberera ensiike y'okuyimba n'abayimbi ssekinnomu.\n"Wadde abayimbi bayiiyizza ennyimba za Ssekukkulu, kizibu okumenyawo eza Philly kubanga yawangayo obudde n'okwebuuza ku bakugu nga tannafulumya nnyimba ze. Kyamutwalira kumpi omwaka mulamba okufulumya olutambi lwa Ssekukkulu.\n Abayimbi baffe be tulaba nga abaliko kye beerabira kiri nti empadiika y'ennyimba za Ssekukkulu eyawukana ku nnyimba eza bulijjo. Olina okubeerako mwoyo oba okuyingira mu mbeera eyo okuggyayo obulungi ky'owandiikako.\n Oluyimba okunyuma kitandika naawe omuwandiisi nga terunnaba kutuuka mu bapulodyusa. Lutaaya we yawandiikira ennyimba za Ssekukkulu yali amaze okulwala era ng'amanyi agenda kufa.\nYali amaze okukkiriza Katonda era ng'aliko mwoyo n'akola ekintu kye yayagala kisigalewo emyaka n'emyaka nga kinyumira abantu ate nga kya mulamwa kwe bannaamujjukirira.\nMu bufunze yakola ennyimba zino nga ziva ku mutima so ssi kuyiiyiriza nga bannaffe abamu bwe bakola era y'ensonga lwaki bw'owuliriza oluyimba lwa Lutaaya owulira nga naawe okwatiddwaako oba lukutadde mu mbeera eyo.\n Lutaaya yali tanoonya ssente. Yakolera abantu ekintu ekigenda okubatwaliriza emyaka n'emyaka naye abayimbi b'ennaku zino bamala gafulumya nnyimba nga banoonya okufunamu ssente ez'amagu.\nAbavuganya ku bwapulezidenti gye banaabeera leero\nBobi ne Kibalama bagasimbaganye mu kkooti ku nsonga z'ekibiina kya NUP\nKatumba ne Kalembe bakyawera


Omulangira Nakibinge avudde mu Muzaata, alagidde Abasiraamu bawagire Katikkiro Mayiga – Buganda Today\nOmulangira Nakibinge avudde mu Muzaata, alagidde Abasiraamu bawagire Katikkiro Mayiga\n10th June 2017 bugandatoday Culture & society, Entertainment, luganda, Mengo, news, Opinions, Sports\nBya Hussein Abdul Kasibante\nOmulangira Kassim Nakibinge Kakungulu, Jjajja W’Obusiraamu yalabiseeko mu bimuli bya Bulange nga Katikkiro Charles Peter Mayiga asibuluula Abasiraamu wiiki eno. Enkola ey’okusibuluula Abasiraamu yatandikibwa Katikkiro Mayiga kati nga guno mwaka gwa ku satu.\nAbasiraamu bangi beyiiye mu bimuli bya Bulange nga bakulembeddwamu Omulangira Nakibinge okulya ekijjulo ekimanyiddwa nga Futaali. Guno gwe mulundi ogwasoose nga Kakungulu yeetaba mu kijjulo kino mu Bulange.\nOmulangira Kakungulu olw’akutte akazindaalo n’ategeeza Abasiraamu bonna nti ekyamuleese ekikulu kwe kutegeeza Abasiraamu n’Obuganda bwonna nti tayina buzibu bwonna ne Katikkiro Mayiga wamu ne Mengo ng’amawulire agamu bwegabadde gabijweteka.\nKatikkiro n’Omulangira Kassim Nakibinge Kakungulu, Jjajja w’Obusiraamu nga batuuka mu Bulange\n“Enkolagana yaffe nnungi nnyo ddala ne Katikkiro Mayiga wamu ne Mengo yonna. Katikkiro emirundi mingi ajja e Kibuli ne tusisinkana ate emirundi mingi twekubira amassimu netwogera ku nsonga nnyingi,” Omulangira Kakungulu bweyategezeezza.\n“Waliwo amawulire agabadde gagamba nti Katikkiro nange tetukolagana. Ekyo sikituufu n’akamu,” Kakungulu bweyagasseeko era n’akubiriza Abasiraamu okuwagira enkola za Katikkiro nga mwotwalidde n’Ekyapa Mu Ngalo.\nEkiseera kati kiweze ng’omwogezi w’e Kibuli Sheik Nuhu Muzaata avuma Katikkiro wamu n’enteekakateeka zonna. Abasiraamu bangi bulijjo balowooza nti oba olya awo Muzaata akolera ku ntoli z’Omulangira. “Tewali muntu yenna gwe tutuma kuvuma Katikkiro wamu ne Ssaabasajja Kabaka. Akikola yenna akikola ku lulwe,” Omulangira bweyagambye.\nKatikkiro n’Omulangira ku kijjulo kya Futaali\nWadde ng’Omulangira teyayogedde linnya lya Muzaata mu lwatu abantu bonna bakitegedde bulungi nti Omulangira gwe yabadde ategeeza. Era Abasiraamu bangi bakubye engalo era nga balanga nti basanyufu Omulangira ayogedde ku Muzaata.\nOkukyala kw’Omulangira e Mengo n’atuula wamu ne Katikkiro Mayiga ne balya Futaali kabonero kalungi eri Abasiraamu abagala Kabaka waabwe. Kino kijjawo ebyo byonna ebibadde biyita nti Omulangira tayagala Ttoffaali wamu n’Ekyapa mu Ngalo enkola za Katikkiro zombi Muzaata z’abadde ayitirizza okuvumirira.\nOkulabika kw’Omulangira e Mengo kuzze nga wakayita ennaku mbale nga Ssaabasajja Kabaka alagidde Abaganda bonna okuwagira enkola za Katikkiro Mayiga wamu n’okusonjola liizi mu nkola y’Ekyapa Mu Ngalo. Ekyapa Mu Ngalo y’enkola esobozesa abantu abali ku bibanja ku ttaka lya Kabaka abagaala era abasobola okufuna liizi eza emyaka 49, 75 oba 99 okukikola ku ssente ensamusaamu. Ekyapa Mu Ngalo kya kyeyagalire.\nOkujja kw’Omulangira e Mengo kisanyudde Abasiraamu era ne bagamba kati bategedde bulungi nti Muzaata tatumibwa bakulu b’e Kibuli wabula avuma Katikkiro olw’okuba tayina magezi bulungi.\nKati Abasiraamu ffenna tuveeyo twefunire liizi ate tuyambe Katikkiro okulamulirako Ssaabasajja Kabaka Obuganda obulungi. Kino kitukwatako nnyo ffenna era y’ensonga lwaki Jjajja ffe Omulangira Kakungulu yesitudde n’ajja e Mengo.\nEra kisanidde Muzaata bw’ajja mu mizikiti gyaffe n’atandika okwogera kalebule ku Katikkiro, tuleme kuddawo kuba ngalo wabula tumujjeko omuzindaalo kubanga jjajja ffe, Jjajja w’Obsuraamu kati amaze okulambika obulungi.\nMpozzi nga malirizza, Katikkiro Mayiga yalabise bulungi nnyo mu Ntalabuusi wamu n’ekanzu!\nAbasiraamuEkyapa Mu NgaloFutaaliKassim Nakibinge KakunguluKatikkiro Charles Peter MayigaMuzaataSsaabasajja Kabaka\nPrevious Post:Katikkiro Mayiga opens Ntake’s Wheat Milling Plant\nNext Post:Ngule Lager price cut as Kabaka marks 24th Coronation anniversary


Kyelalikiriza nga Omukyala ono(Eva Nakimuli) waggulu bwalabula, Abavubuka 70 kubuli abantu ba Uganda Ekikumi bebasinga obungi munsi eno. Balina emyaka 24. Omukyala ayongerako nagamba nti omwaka gunagenda okutuuka 2050 abavubuka bano nga balina emyaka 60 mubantu million 130 abanabeera mu Uganda. Akubiriza abavubuka bano nti million 130 abantu bano basalibweeko ebiro bino Uganda egende okutuuka omwaka 2050 nga erina abantu million nga 65 zokka. Abato nga bali million 35 ate abakulu nga bali abantu million 30.\nKirabika nga yo ensi yonna eya Africa mu mwaka 2050 abantu bajja kukeendera naye abantu bomunsi endala beyongere obungi kubanga ensi ya Africa tesobola kulabirira bantu bangi okusinga ensi endala olwobwavu obusimbye ejjembe enaku zino mu Africa.\nTutwale ensi eya China nga Mukyala Eva bwatugamba. Efubye nyo okukendeeza obungi bwabantu bayo e China.\nOmwaka 2050 China egenda kubeera nabantu million 3000. Era bangi kubano bajja kwagala nyo okusenga wano ewaffe mu Africa kubanga ffe tugya kuba nga tuli batono ate nga ensi ya Africa nekakati erina ebitundu bingi nyo ddala omutali bantu. Ekizibu kino tugambe nti obufuzi bwa Africa bulemeddwa okukyamula abantu ba Africa okusobola okweyongera okugaziwa nokujjula munsi yabwe kubugagga obungi obuli mu continent eno!\nOn 4th November, 2014 by BembaMusota (website: http://bugandaroyalarmy.org)


Bukedde Online - Abaana mu luwummula bakendeeze TV - Katikkiro Mayiga\nAbaana mu luwummula bakendeeze TV - Katikkiro Mayiga\nnsimbi - Nnaabagereka\nAbakijaanji bayimirizza okwediima\nKATIKKIRO wa Buganda, Charles Peter Mayiga asabye abantu naddala Bannaddiini okubunyisa enjiri y’obuntubulamu, okuggumiza kaweefube wa Nnaabagereka okufuna eggwanga eririna abatuuze ab’omugaso.\nAbayizi b’Ekisaakaate nga basala keeki ne Katikkiro Mayiga ne Nnaabagereka (akuba mu ngalo)\nYabyogedde aggalawo Ekisaakaate kya Nnaabagereka ekibumbujjidde wiiki bbiri ku St. Joseph Of Nazareth e Kavule Katende mu ssaza ly’e Mawokota nga kyakomekerezeddwa ku Ssande.\n“Mbasaba mwenna ensonga y’obuntubulamu mugitwale nga enjiri buli we mugenda. Ndabye wano Bafaaza, Bamasheikh naye empisa zikendeeredde ddala.\nAbabbi be muyita okujja ku mikolo, mu kkanisa batuula ku mwanjo. Bangi balwanira ebitiibwa ate n’ababirina tebabikozesezza nga bwe birina kubeera. Noolwekyo, bwe mubuulira abantu ebikwata ku buntubulamu munaaba mukwatizzaako Nnaabagereka olwo naye ayongere okutufumbira ebikulu,” Mayiga bwe yagambye.\nYatenderezza Ekisaakaate okutendeka abaana okuyiga okwetengerera n’asoomooza abazadde okukomya okukolera abaana baabwe buli kintu nga beerimbise mu ky’obutabaagaliza kubonaabona.\nYagambye nti abazadde abamu batuuka n’okutegekera abaana baabwe embaga, ekintu ekikyamu kwe kukkaatiriza nti bbulooka okulama esooka kuyita mu ttanuulu.\nYasabye abazadde okukendeeza ku mirembe gye bawa abaana ne basiiba ku ttivvi mu luwummula mu kifo ky’okuyiga emirimu eginaabatendeka okwebeezaawo mu bulamu bw’ensi eno obukalubo.\nNnaabagereka Sylivia Nagginda ne Nnaalinya Lubuga Dr. Agnes Nabaloga baabaddeyo ku mukolo guno era beegasse ku Katikkiro Mayiga okusimba omuti ku ssomero lino, okulambula ebyakoleddwa Abasaakaate n’okusala keeki.\nDr. Ssebuyiira, akulira olukiiko olutwala Nnaabagereka Development Foundation yategeezezza nti Ekisaakaate kikoze kinene okubangula abaana mu buwangwa bwabwe ne yeebaza abazadde abaabawadde abaana okubagunjula.\nAte Dr. Evelyne Kigozi akulira Finance Trust Bank ababadde abavujjirizi abakulu ab’Ekisaakaate omwaka guno, yategeezezza nti baakugenda mu maaso okuyigiriza abaana ebikwata ku nsimbi n’okutereka.\nBano bagguliddewo abaana 18 ababadde abakulembera bannaabwe akawunti ne babateerako ne ssente. John Kavuma ye yasinze banne mu Kisaakaate.\nAbalala baakwasiddwa ebirabo olw’okweyisa obulungi nga ku bano kwabaddeko n’abaana b’omubaka Reagan Okumu e Gulu.\nEkisaakaate kitambulizibwa wansi w’omulamwa ‘obuntubulamu butandikira ku nze’ era Dayirekita w’essomero awaabadde omukolo guno, Omulangira Paul Mawanda Kyabaggu yategeezezza nti abaana bayize bingi n’asaba bongerwe omukisa okukitegeka.\nDavid Ssekyeru Kayima, Omwami atwala essaza ly’e Mawokota yasabye Abaami b’amasaza okuleetebwa mu Kisaakaate, abaana babalabe kubanga bagunjulibwa mu masaza. N’abakulu b’ebika yasabye batwalibwengayo.\nNnaabagereka Sylivia Nagginda,\nNnaalinya Lubuga Dr. Agnes Nabaloga,\nBannayuganda ababeera e Manchester basabye Nnabagereka abatwalire Ekisaakaate\n‘Poliisi yankuba amasasi kati nvunze okugulu’


Bukedde Online - Ab’e Jinja bafunzizza owa Movit mu kakiiko\nAb’e Jinja bafunzizza owa Movit mu kakiiko\nAbbey Bizimana ayogedde ebya Kayihura\nBirungi owa Movit\nABASUUBUZI b’e Jinja bafunzizza omugagga Simpson Birungi owa Movit, eyamenya ekizimbe kwe baali bakolera ne baboonoonera ebintu byabwe. Bakkiriziganyizza n’abaliyirira obukadde 600.\nAbasuubuzi bano abeegattira mu kibiina kya Aridina Twegaite Traders Ass. mu July w’omwaka oguwedde beekubidde enduulu mu kakiiko akabuuliriza ku mivuyo gy’ettaka, ne bategeeza Omulamuzi Catherine Bamugemereire nti Birungi ng’ayita mu kkampuni ye eya Birus Property Services yamenya ekizimbe n’abakomya.\nMusajjamukulu Nelson Asirike, ng’awa obujulizi mu kakiiko omwaka oguwedde yatulika n’akaaba ng’ategeeza nti ekizimbe Birungi kye yamenya ekyali ku poloti 60, 62 Aridiah Street e Jinja kwaliko edduuka lye erya Jinja Book Shop kyokka kati yamukomya. Poloti eno mu kiseera kino kwe kuli ekizimbe kya Busoga Mall e Jinja.\nAbasuubuzi bano baali bava mu famire 10 wabula abamu bagenze bafa era baakiikiriddwaab’ehhanda abasigaddewo. Abasuubuzi baakulemberwa ssentebe waabwe, Benedict Isiko ne Hajji Twaha Kirunda.\nAbalala kuliko; Samuel Nkembo, Charles Nabwiyo, Judith Kaggwa, Jimmy Kirunda, Monica Babirye, Joshua Kaune ne Apiyo eyafa. Ensonga z’ekifo kino okutuuka mu Kakiiko, baasooka kwekubira nduulu mu palamenti eyalagira minisita, omugenzi Gen. Aronda Nyakayirima eyateekawo akakiiko ne kabuuliririza kyokka bebaalagira okubiteeka mu nkola ne babiremesa. Akakiiko k’Omulamuzi Bamugemereire kaalonze omuwandiisi waako, Dr. Douglas Singiza okutabaganya Birungi n’abasuubuzi.\nBirungi mu kakiiko ku Lwokutaano yakiikiriddwa Emmy Tusasirane era baategeezezza omulamuzi nti bakkaanyizza ku famire zino 10 buli emu Birungi agiriyirire obukadde 60. Bamugemereire yategeezezza nti ng’akakiiko basobodde okutabaganya abantu bano basobole okuliyirirwa kyokka balina we bakoma tebayinza kugenda mu maaso kusalawo ku ani nnannyini kizimbe.\nWano we yategeerezza nti baakwongera okuwaayo byebasemba eri gavumenti n’amasiga gaayo gasobole okusalawo ku nsonga eno. Yeebazizza pulezidenti Museveni eyawa akakiiko obuyinza okunoonyereza n’okugonjoola ensonga nga zino kubanga singa teyabawa buyinza bwe balina tebandisobodde kutuuka wano okulaba nti ensonga ezimaze mu kakiiko kumpi omwaka mulamba basobodde okutabaganya abantu bano awatali kuwaliriza n’omu. Yagambye nti obukadde 600, Birungi yazitutteyo mu kakiiko era baakuziyisa mu mitendera okulaba nga zituuka ku bannannyinizo abatuufu.\nCharles Nabwiyo, Judith Kaggwa,\nAbawala basatu bafiiridde ku kyeyo-Omu afudde akaaba olubuto


Bukedde Online - Ebyabadde mu lukiiko lwa bambega ku bya Kirumira\nEbyabadde mu lukiiko lwa bambega ku bya Kirumira\nMmotoka ekutte omuliro ku lw'e Masaka 2 ne bafiiramu: Bafuuse bisiriiza!!\nAbabaka batadde Poliisi ku nninga ku bya K...\nAdded 7th October 2018\nABASERIKALE mu bitongole by’ebyokwerinda eby’enjawulo bakoonaganidde mu lukiiko lwe baatuuzizza okwekenneenya obujulizi ku bantu abaakwatibwa ku by’okutta Kirumira.\nKiyemba (mu ssaati emmyuufu) lwe yatwala abaserikale we battira Kirumira (mu katono)\nMu wiiki emu baatudde mu nkiiko bbiri ng’olwasoose baalutuuzizza ku Mmande ate olwazzeeko ne balutuuza enkeera ku Lwokubiri. Enkiiko zombi zaatudde ku kitebe kya poliisi e Naggulu.\nMu lukiiko olwasoose temwabaddemu nnyo kaleegabica kubanga ttiimu eyavudde mu kitongole ky’amagye ekikessi (CMI) ye yaweereddwa obudde obusinga okunnyonnyola ebikwata ku bantu omwenda abaakwatiddwa ku by’okutta ASP Muhammad Kirumira.\nMu lukiiko omwo mwe baasaliddewo okutwala Abubaker Kalungi 47, mu kifo we battira Kirumira n’omuwala Resty Naalinya Mbabazi nga September 8, omwaka guno e Bulenga ku luguudo lw’e Mityana.\nBambega bagamba nti Kalungi olumu abadde yeeyita Kabonge ate olulala ne yeeyita Muzamiru Kiyemba.\nMu lukiiko olwokubiri mwe mwabadde okusika omuguwa. Ttiimu ya poliisi yabadde ekulembeddwa akulira okunoonyereza ku buzzi bw’emisango mu Kampala n’emiriraano Johnson Olal Dale.\nEnsonda zaategeezezza nti olukiiko lwabaddemu ne bambega abaakiikiridde ekitongole ekiketta munda mu ggwanga ekya ISO.\nEnsonda mu poliisi zigamba nti okusika omuguwa we kwatandikidde ng’aba CMI mu kulambika obujulizi bwe balina nga bwetooloolera ku bantu babiri:\nKalungi ne Abdul Kateregga ate nga Kateregga yattibwa bwe baali bamukwata mu kiro ky’Olwokutaano lwa wiiki ewedde e Namung’oona.\nAwo bambega abamu we baatandikidde okulaga CMI obunafu obuli mu bujulizi bwe balina era ne batandika n’okubabuuza engeri gye baatuuka okutta Kateregga ate nga baali bamaze okukiraba nti yeetaagibwa nnyo mu musango guno.\nOmu ku bambega yabuuzizza aba CMI bannyonnyole engeri gye baasobola okukuba Kateregga ebifaananyi ate oluvannyuma ne bamukuba amasasi nga bagamba nti yali adduka!\nYayongedde okubateeka ku nninga bannyonnyole lwaki tebaasooka kutaasa bulamu bwa Kateregga ne balyoka badda mu kwaza, kubanga okufa kwe bambega abamu baakulabye ng’okunafuya obujulizi.\nKateregga bwe baamukuba amasasi n’agwa ku ttaka, abaserikale baamukwata ne bamusitula okumuzza mu maka ge ne batandika okwaza.\nBwe baalaba omusaayi gumuvaamu mungi, ne basaba abaana ne baleeta amasuuka, abaserikale ne bagayuza ne bagasiba Kateregga mu kiwato n’amagulu amasasi we gaamukuba era nti oluvannyuma yabafaako nga bamutwala mu ddwaaliro era omulambo ne bagutwala mu ggwanika e Mulago.\nAbooluganda eyo gye baagusanga nga gusaliddwaako n’ebirevu.\nMu lukiiko olwo, we baasaliddewo nti omuntu yekka aliko obujulizi obusobola okusobozesa oludda oluwaabi okumutwala mu kkooti ye Kalungi (Kiyemba) era eno y’ensonga lwaki ku bantu 9 be baakwata, Kalungi yekka ye yasimbiddwa mu kkooti ento e Wakiso ku Lwokuna era omulamuzi Martin Kirya n’amusomera emisango ebiri okuli ogw’okutta Kirumira n’omulala ogw’okutta Naalinya.\nAKATTU KU BALALA 8 ABAAKWATIBWA\nAbasibe abalala 8 abakuumirwa mu buduukulu obw’enjawulo okuli ne mu makomera g’amagye e Makindye ne Mbuya baabadde baagala batwalibwe mu kkooti, wabula bambega naddala aba poliisi ne bawabula aba CMI nti obujulizi obuli mu fayiro zaabwe tebusobola kwesigamwako kuweereza fayiro ew’omuwaabi wa gavumenti.\nBaawadde aba CMI obuvunaanyizibwa okuziba ebituli ebiri mu bujulizi bwa buli muntu eyakwatibwa, balyoke batambuze fayiro.\nAmyuka omwogezi wa poliisi mu ggwanga Patrick Onyango yagambye nti abantu omunaana be balina bakyabanoonyerezaako ku musango gw’okutta Kirumira era abamu baakoze siteetimenti era nti ekiseera bwe kinaaba kituuse baakusimbibwa mu kkooti bavunaanibwe.\nWabula ensonda mu bitongole by’ebyokwerinda zaategeezezza nti aba CMI baabadde bakyali mu kattu kubanga obujulizi bwe balina ku bamu ku bantu abo butambulira ku mugenzi Kateregga.\nBambega abamu baabadde balina n’endowooza nti CMI yaddira buli kintu n’ekissa ku Kateregga kubanga yali amaze okufa nga takyasobola kwerwanako.\nOmumerica akwasizza abantu abalala\nByoyinza okukola okugezesa omuntu anaawangaala naawe\nBannamwandu ba Mulindwa Muwonge basabye aziikulwe bakakase\nMulindwa Muwonge olufudde mukazi we n'atabukira aba famire